Tepić: Dačić optužio Vučića da laže! - Novinar.rs\nPotpredsednica Stranke slobode i pravde (SSP) Marinika Tepić ocenila je danas da je “propalim pokušajem” da demantuje njene navode o trgovini oružjem kao jednom od motiva stradanja radnika ambasade Srbije u Libiji 2015., odnosno 2017. godine, ministar spoljnih poslova Ivica Dačić “zapravo optužio svog šefa Aleksandra Vučića da laže”.\n“Naime, Dačić tvrdi da stradanje radnika srpske ambasade u Libiji nije imalo nikakve veze sa trgovinom oružjem, a sam Vučić je još 20. februara 2016. godine izjavio da je trgovina oružjem jedan od motiva otmice radnika srpske ambasade”, navela je Marinika Tepić u pisanoj izjavi.\nOna je ocenila da “uznemirenje zbog afere o dugogodišnjoj sumnjivoj trgovini oružjem”, tera ljude iz vrha vlasti da “iz nedelje u nedelju, a sada i iz dana u dan, sami sebe demantuju i sapliću se o sopstvene laži”.\n“Činjenice su neoborive – od toga da je državni i partijski vrh oko Aleksandra Vučića umešan ne samo u aferu Krušik i firme GIM u kojoj je zaposlen otac ministra policije, pa do toga da su trgovci oružjem sumnjivi međunarodnim telima postali privilegovani saradnici države čim je Vučić zaseo u ministarsku, a Dačić u premijersku fotelju”, navela je potpredsednica Stranke slobode i pravde.\nKomentarišući navode Ivice Dačića da Srbija “nije upozorena ni od jednog međunarodnog tela koje se bavi kontrolom trgovine oružjem” u vezi sa isporukom oružja Libiji, Marinika Tepić se pozvala na Aneks 19 Izveštaja UN iz februara 2015. godine sa kojim su kako je rekla, srpske vlasti bile upoznate, a u kojem se “jasno kaže da Slobodan Tešić jeste bio pod sankcijama UN zbog trgovine oružjem na osnovu mera iz Rezolucije 1521 od 2003. godine”.\nPosted in POLITIKATagged #ALEKSANDAR VUČIĆ #IVICA DAČIĆ #LAŽ #MARINIKA TEPIĆ #TRGOVINA ORUŽJEM\nStefanović: Afera o oružju služi da bi sprečili da se govori o aferama Dragana Đilasa\nCela afera o trgovini oružjem je laž čiji je cilj da našteti i meni i članovima moje porodice, a da spreči da se govori o dobrim stvarima koje se danas […]


Belojević: Potcenjena opasnost od virusa, pristupiti drastičnim merama\nVesti Autor:FoNet15. mar. 202013:28 > 13:29\nSvaka pandemija je istovremeno zdravstveni, ekonomski i politički problem, izjavio je u intervjuu FoNetu profesor Medicinskog fakulteta dr Goran Belojević, koji se zalaže za "uvođenje vanrednog stanja i zatvaranje zemlje".\nOn je rekao da je pandemija izazvana virusom COVID 19 „neobičan epidemiološki događaj“ i da je ovo situacija u kojoj se „operiše neizvesnošću“. Kada „imamo neizvesnost, onda se postupa po najgorem scenariju“, objasnio je Belojević i poručio da bi trebalo doneti odluke koje su u najboljem interesu za građane.\nPodseća da je termin „neobičan epidemiološki događaj“ u nauci poznat, da se pojavio 2001. godine i da obuhvata događaje počev od onih koji su izazvani veštački i namerno, do onih prirodnih, poput svojevremeno svinjskog gripa.\nKao šef Katedre za higijenu i medicinsku ekologiju, Belojević procenjuje da je „najslabija karika u lancu našeg sistema poverenje stanovništva“. Tvrdi da je ono „srušeno načinom komunikacije političkih i zdavstvenih vlasti sa građanima, naročito na prvoj konferenciji za medije“.\nTada je, prema njegovim rečima, „potcenjena opasnost od virusa, što je bilo porazno i promašaj i političara i stručnjaka“.\nBelojević je očekivao da dr Branimir Nestorović, posle izjave o „najsmešnijem virusu u istoriji koji postoji na fejsbuku“, bude smenjen sa mesta načelnika Odeljenja za pulmologiju i alergologiju Univerzitetske dečije klinike u Tiršovoj.\n„Jedan profesor Medicinskog fakulteta tako nešto ne sme javno da kaže“, objasnio je on i konstatovao da je i to „doprinelo nepoverenju građana“.\n„Ljudi se ponašaju suprotno od onoga što preporučuju zvaničnici i zato kupuju zalihe hrane i sredstava za dezinfekciju“, ocenio je Belojević.\nPrema njegovom stavu, „zvaničnici moraju da preduzimaju mere kako bi povratili poverenje, a ključna je uvođenje vanrednog stanja, jer vreme curi“.\nTo bi, kako je precizirao, bio način i da se regulišu zalihe u zemlji, da se proizvodnja prilagodi i da se spreče crno tržiše i enormne zarade kompanija. Da se maske dele besplatno i da se otkaže sve što nosi rizik prenošenja virusa, od zatvaranja škola, sportskih događaja, šou biznisa i kulturnih dešavanja, do zabrane okupljanja u zatvorenom prostoru za više od troje, dodao je Belojević.\nKako je predočio, „u vanrednom stanju bi se održavao proces rada prilagođen uslovima i obezbedili hrana, voda i lečenje stanovništva, jer je sve to potrebno da bi se preživelo“.\nBelojević je predvideo da će „posledica po ekonomiju biti i sa vanrednim stanjem i bez njega, ali da će one biti blaže, ukoliko se sada pristupi ovim drastičnim merama“.\nOsvrćući se na prirodu virusa, on je rekao da ne postoji lek, da se ne zna tačno i precizno kako se prenosi, da nema otpornosti stanovništva i da se ne zna skoro ništa o izazivaču.\nNepoznato je otkud odjednom ti eksplozivni džepovi širenja u Iranu i Italiji, ukazao je Belović, koji smatra da se operiše sa mnogo nepozantih, što se vidi i po zabrinutim reakcijama šefa Svetske zdravstvene organizacije Tedrosa Adhanoma.\n„Najvažnije za ljude koji rukovode zemljom je da mogu da anticipiraju dešavanja na osnovu nekih poznatih činjenica“, rekao je Belojević, ali je priznao da „ovde tih činjenica ima jako malo, ili ih nema“.\nZato se mora postupati kao u slučaju najgoreg scenarija, „što bi, na primer, bio biloški napad“, obrazložio je on tezu o potrebi uvođenja vanrednog stanja.\nBelojević ističe i da su veoma važne informacije koje stižu od kineskih stručnjaka, „jer se tamo operiše sa najvećim uzorkom i mogu da se donesu određeni zaključci o smrtnosti, obolevanju po polu i uzrastu“.\nPrimećuje, međutim, da izveštaji iz Kine govore i o mutaciji virusa, što može da bude „otežavajući faktor u pronalaženju vakcine“.\nBelojević sumnja u tvrdnje da su deca izuzeta od obolevanja ili da je stopa među decom niska, jer „to može da se pokaže kao netačno“ i poručuje da je „svaka bolest kod dece potpuno neprihvatljiva“.\nOn smatra da se za ovakvu bolest u zdravstvenim centrima „mora potpuno isprazniti zgrada od svih ostalih, sem obolelih od korone, i da niko drugi tu ne sme da bude“. „Lekari moraju biti u zaštitnim skafanderima, jer se ne sme dopustiti da se oni zaraze“, zaključio je Belojević.


Nesmetan izvoz goveđeg mesa iz Srbije u BiH - PKS-RPK Novi Sad\nMinistar poljoprivrede Branislav Nedimović izjavio je dana 20. septembra 2016. godine, da će od sutra ponovo biti dozvoljen izvoz goveđeg mesa, prerađevina od goveđeg mesa i mleka iz Srbije u Bosnu i Hercegovinu, a kako je rekao, uskoro će biti omogućen i izvoz žive stoke, nakon usaglašavanja tehničkih detalja.\nMinistar Nedimović je nakon potpisivanja Memoranduma o tehničkoj saradnji u oblasti poljoprivrede između Ministarstva poljoprivrede i zaštite životne sredine Republike Srbije i Ministarstva spoljne trgovine i ekonomskih odnosa Bosne i Hercegovine, izjavio da više neće biti problema sa izvozom goveđeg mesa.\nDokument su nakon bilateralnog sastanka u Palati Srbija, potpisali ministar Nedimović i ministar Mirko Šarović koji je predvodio delegaciju Ministarstva vanjske trgovine i ekonomskih odnosa Bosne i Hercegovine.\nMinistar Nedimović je zahvalio Šaroviću na inicijativi za rešavanje tog pitanja, i istakao da je Srbija kao država na nedavno održanoj međunarodnoj konferenciji u Sofiji dobila pohvale za preduzete mere u borbi protiv nodularnog dermatitisa, odnosno bolesti kvrgave kože goveda.\nNedimović je naveo da je Srbija pohvaljena što je zaštitila evropski prostor od daljeg prodiranja bolesti.\n„Ovaj posao je pri kraju, a ono što je važno jeste priča o trgovini“, rekao je Nedimović, dodajući da Srbija i BiH moraju da imaju što kvalitetniju ekonomsku saradnju.\nPrema njegovim rečima, tržište je otvoreno i za suncokret, pa ni tu neće biti prepreka za trgovinu.\nNedimović je dodao da će se raditi i na daljem usaglašavanju procedura koje se tiču veterinarske inspekcije. Ministar je podsetio da će otvaranje dva dodatna granična prelaza ubrzati i olakšati trgovinu između dve zemlje, pa tako i poljoprivredno-prehrambenih proizvoda.\nKada je reč o oblasti zaštite životne sredine, Nedimović je rekao i da je dogovoreno da Srbija i BiH zajednički upute inicijativu Crnoj Gori kako bi se na kvalitetan način regulisalo upravljanje slivom reke Drine, takođe i sa aspekta ekonomije.\nMinistar Šarović je naveo da se očekuje da nakon zasedanja Lisabonske konferencije ove sedmice, bude dozvoljen i izvoz živih goveda iz Srbije u BiH.\nŠarović je rekao i da su usaglašena sva sporna pitanja u vezi izvoza pilećeg mesa iz BiH u Srbiju, te ni tu više neće biti barijera.\nOvaj novac, kako kažu stručnjaci, vrlo lako, uz ne tako velika ulaganja, mogao bi da završi u džepovima –…


Doneta konačna odluka: Mladen Krstajić vodi Srbiju u Rusiji! - Telegraf.rs\nMladen Krstajić i zvanično je novi selektor Srbije! Fudbalski savez Srbije doneo je kao što je i bilo očekivano da se nastavi saradnja sa mladim stručnjakom, kome će ubuduće biti sklonjena skraćenica ''vd''.\nSportski direktor reprezentacije, Goran Bunjevčević rekao je da će zvanična promocija biti održana u drugoj polovini januara, a da je Krstajić dobio poverenje da u narednom periodu, zaključno sa Svetskim prvenstvom u Rusiji vodi prvi tim Srbije.\n- Krstajić je dobio naše poverenje da u narednom periodu zaključno sa Svetskim prvenstvom u Rusiji sa mesta selektora predvodi seniorski tim Srbije. O detaljima dogovora sa Krstajićem razgovaraćemo više po završetku praznika kada će biti organizovana i njegova promocija, negde u drugoj polovini januara. U svakom slučaju, izbor Stručnog odbora je definitivno Mladen Krstajić - izjavio je Bunjevčević.\nKrstajić je tokom ciklusa kvalifikacija bio pomoćnik Slavoljubu Muslinu, a nakon što je sa njim raskinut ugovor zamenio ga je i vodio tim na azijskoj turneri gde su Orlovi pobedili Kinu i igrali nerešeno sa Južnom Korejom, kada je odlučio da u tim uvrsti Sergeja Milinković Savića i još nekoliko mlađih igrača, koje Muslin nije zvao.\nKrstajić je za reprezentaciju odigrao 69 utakmica i postigao dva gola. Tokom karijere se proslavio igrama za Verder i Šalke u Nemačkoj, ali i za Partizan, gde je kasnije bio i sportski direktor.\nIpak, tu funkciju je napustio posle sukoba sa tadašnjim predsednikom crno-belih Draganom Đurićem, i neslaganjem da otpusti Aleksandra Stanojevića iza kojeg je stao i sam Krstajić.\nKada je u pitanju trenerska karijera, Krstajiću će ovo biti prvi posao, a prethodno je samo bio pomoćnik Slavoljuba Muslina tokom kvalifikacija.\nDa li je Mladen Krstajić dobro rešenje za selektora Srbije na Mundijalu?


Delije podelile poklon paketiće za mališane na KiM.\nFondacija „Delije“ iz Beograda, u saradnji sa grupom navijača Crvene zvezde sa Kosova, danas je, uoči pravoslavne Nove godine, dopremila i podelila više od 1.200 poklon paketića za decu sa Kosova i Metohije. Delije su poklone podelili mališanima iz Predškolske ustanove „Đurđevak“ u Gračanici, a potom i deci iz Donje Gušterice i Livađa.\nPevala se navijačka himna: Foto: GračanicaOnlajn\nObučeni u tradicilonalnu crveno belu boju, mališani iz „Đurđevka“ su goste iz Beograda dočekali poskakujući i pevajući himnu Zvezdinih navijača. Deci iz Gračanice, Lapljeg Sela, Preoca i Čaglavice podeljeno je 156 poklon paketa, a najviše su ih obradovali albumi sa sličicama igrača koji su se pored slatkiša našli u svakom od paketića.\n„Zvezdini navijači su pričinili ogromno zadovoljstvo našoj deci, koja su od jutros obučena u navijačke boje ovog kluba. Tu su šalovi i kape i evo kao što ste videli pripremili smo i mali program dobrodošlice“, rekla je direktorka „Đurđevka“, Verica Arsić.\nPored slatikaša i album sa sličicama, Foto:GračanicaOnlajn\nFondacija „Delije“ već petu godinu za redom obezbeđuje i deli poklon paketiće srpskoj deci na Kosovu i Metohiji, ali ove godine je bilo problema na administrativnom prelazu Jarinje.\nDva vozila u kojima su bili predstavnici fondacije i pokloni za srpsku decu ipak su prešla preko administrativnog prelaza, potvrdio je jedna od članova navijačke grupe „Delije“ sa KiM, Nemanja Đurović.\n„Ove godine dopremljeno je više od 1.200 poklon paketa, blizu 150 smo podelili ovde u Đurđevku, a odavde idemo za Livađe i Guštericu, gde ćemo takođe podeliti poklone deci“, rekao je Đurović.\nKako je najvljeno, podela poklon paketića neće biti jedina akcija „Delija“. Biće ih još, rekli su predstavnici Fondacije, odlazeći iz Gračanice.\nTags: navijači Crvene zvezde poklon paketići deci iz "Đurđevka" Fond"Delije" iz Beograda\nNext Gračanica spremna za doček Nove godine po julijanskom kalendaru\n19. oktobra 2021., 22:26


Za prilagođavanje standardima EU potreban novac - EU Konvent\nHome Uncategorized Za prilagođavanje standardima EU potreban novac\nNovac potreban za prilagođavanje standardima EU biće od ključnog značaja za uspeh pregovora, izjavila je šefica pregovaračkog tima, Tanja Miščević. Međutim, sudeći po stavovima koji su izneti na panel diskusiji „Pregovori kao prioritet – Prioriteti u pregovorima,“ još veći izazov od pribavljanja novca biće promena svesti koja je potrebna za uspostavljanje efikasnijeg sistema vlasti. Promena vrednosnog sistema i otvorenost za promene biće nužni i za bolje trošenje novca, ali i za efikasnije pravosuđe i bolju državnu upravu. Sve to, kako je istaknuto, građani i politički akteri treba da rade pre svega zbog dobrobiti društva i zemlje, a pristupanje EU biće samo posledica boljeg sistema.\nNovca za reforme će biti, jer su one potrebne Srbiji, rekao je ministar finansija u ostavci, Lazar Krstić.\n„Dobijaćemo i pomoć EU od 200 miliona evra do pristupanja, a nakon toga su sve zemlje koje su pristupile bile neto pozitivne“, odnosno dobijale više novca iz EU nego što doprinose u budžet, naveo je on.\nKrstić je rekao da će veliki izazov za Srbiju biti da se uvede red u trošenje državnog novca, s obzirom na to da u Srbiji nije učinjeno, a da je EU zbog krize stavila akcenat baš na to. Kao jednu od ključnih stvari naveo je da mora da se zna „gde novac ide, da ne ide po političkim liniijama“ i dodao da to iziskuje promenu sistema vrednosti i načina razmišljanja.\nOn je naveo da je zadatak tim teži što je Srbija zadužena, odnosno što je, kako je naveo, već trošila i novac budućih generacija.


Sarajevski maraton povodom Dana Evrope – SARAJEVO.co.ba\nSarajevski maraton povodom Dana Evrope\nPovodom obilježavanja 9. maja, Dana Evrope u Sarajevu će biti organizovana sportska priredba “Trkom u Evropu”.\nStart i cilj maratonske trke je Trgu Bosne i Hercegovine, a trasa u dužini od 4 kilometra prolazi Vilsonovim šetalištem. Osvajači prva tri mjesta, u obje konkurencije, će dobiti novčane nagrade u iznosu od 300, 200 i 100 KM.\nDan Evrope se u Bosni i Hercegovini obilježava od 1997. godine sportskim i kulturnim aktivnostima.\n9. maja 1950. godine Robert Schuman, tadašnji ministar vanjskih poslova Francuske je predstavio prijedlog formiranja Evropske zajednice za ugalj i čelik. Njegov prijedlog, poznatiji kao “Schumanova deklaracija”, se smatra početkom formiranja zajednice koju danas znamo po imenom Evropska unija.\nObjavljeno u Sarajevske novostiOznačeno Dan Evrope,Evropa,Evropska unija,maraton,Trg Bosne i Hercegovine,utrka,Vilsonovo šetalište\nNazad Prva repriza predstave Čas\nNaprijed Počela prodaja karata za Letu štuke u Beogradu


RTS :: Manje rada, više uživanja\nBeograd 202 Manje rada, više uživanja\nčetvrtak, 16. jan 2020, 13:00\nManje rada, više uživanja\nNeke kompanije u svetu smanjuju radnu sedmicu na četiri radna dana, jer tvrde da primećuju bolju produktivnost.\nKada je reč o državama, za sada o tome razmišlja samo premijerka Finske. Da li se i kako se ovo uopšte može zamisliti u Srbiji? Šta je sa pričom o ukidanju rada nedeljom? Da li sve ovo više utiče na ekonomiju, nego na srećnije radnike, ili obrnuto? O tome je za RTS govorila Ljiljana Pavlović iz Unije poslodavaca Srbije.


09.07.2021 u 16:48\nDeca uvek pronađu lukave izgovore kako bi izbegla odlazak u školu, a najnoviji način otkrili su školarci u Velikoj Britaniji koji lažiraju pozitivne kovid testove uz pomoć bezalkohovnih pića. Kada je novinar Bi-Bi-Sija video snimak ovog trika na Tik-toku odlučio je da proveri da li uz pomoć voćnih sokova i koka-kole zaista može da se „namesti” pozitivan korona test. Uzeo je sok od pomorandže i koka-kolu, a zatim je stavio nekoliko kapi direktno na test. Nekoliko minuta kasnije na oba testa pojavile su se dve linije što je navodno ukazivalo na prisustvo virusa koji uzrokuje kovid-19. Novinar je objasnio kako ovi testovi funkcionišu. Naime, kada se otvori pločica na koju treba da se nakapa tečnost potrebna za test naći će se komad materijala sličan papiru, koji se naziva\nKovid-19 po pravilu je najopasniji za stare ljude i hronične bolesnike, a Svetska zdravstvena organizacija (SZO) procenjuje da više od 80 odsto slučajeva zaraze prolazi za blagim ili bez ikakvih simptoma. Ali dok se pandemija i dalje širi ne pokazujući, bar globalno, znake posustajanja, a virolozi pokušavaju da razumeju biomehaniku koronavirusa SARS-KoV-2, jedna stvar postaje sve jasnija: čak i takozvani blagi slučajevi mogu biti znatno komplikovaniji, opasniji i teži za lečenje nego što mnogi misle, piše kolumnista Gardijana Adrien Matei. Naime, kada se posmatraju slučajevi onih koji obole od kovida-19, obično ih dele na dve kategorije – one koji završe na intenzivnoj nezi i/ili respiratoru i na one koji prebole zarazu bez težih posledica, a radi se uglavnom o mlađim i prethodno zdravim\n21.07.2020 u 20:48\nMože li koronavirus opstati na kosi, odeći ili cipelama\nPojavom koronavirusa dosta ljudi se zabrinulo da bi kapljice virusa mogle da se zadrže na odeći, kosi, obući ili pošti. Članak objavljen u Njujork tajmsu pokazuje da je na osnovu aerodinamike i načina na koji deluju respiratorni virusi malo verovatno da možemo da se zarazimo na ovaj način, a kao glavni način zaštite se preporučuje često pranje i dezinfekcija ruku, kao i održavanje socijalne distance. Stručnjaci su odgovorili na nekoliko najčešćih pitanja o koronavirusu. Da li moram da se presvučem ili istuširam nakon kupovine namirnica? Stručnjaci su saglasni da treba da operete ruke, ali nije potrebno da se opterećujete odećom ili telom. Tačno je da zaražene osobe prilikom kijanja ili kašljanja mogu da ispuste virusne kapljice, ali većina njih će pasti na zemlju. Studije pokazuju da bi neke\n14.07.2020 u 15:19\nDa li se koronavirus prenosi vazduhom i kako ostati bezbedan\nNeki naučnici upozoravaju da postoji sve više dokaza o prenošenju koronavirusa vazduhom. Prema svetskoj zdravstvenoj organizaciji, prenošenje vaduhom uključuje sitne kapljice koje sadrže virus – drugim rečima aerosoli – koje se zadržavaju neko vreme i prenose vazdušnim putem na udaljenosti većoj od jednog metra. Ove kapljice, prečnika manjeg od pet mikrona, sadrže manje virusa od velikih respiratornih kapljica, ali za razliku od njih ne padaju brzo na zemlju. Dejvid Hejman, profesor epidemiologije zaraznih bolesti sa Londonske škole higijene i tropske medicine i član SZO, rekao je da se koronavirus može preneti izlaganjem velikim kapljicama, ali da iako se bolest može širiti aerosolima malo je dokaza da one mogu da putuju daleko. „Postoji malo dokaza da se aerosoli stvorene razgovorom, kašljem


DS: Građani Niša žele da udišu zdrav i čist vazduh\nPočetak/Politika/DS: Građani Niša žele da udišu zdrav i čist vazduh\nNiške Vesti 24. januara 2019.\nZa jedan od glavnih razloga zagađenog vazduha u Nišu, Gradski odbor Demokratske stranke smatra sve veći broj domaćinstava koji se, zbog visokih cena grejanja, isključuju sa centralnog grejanja i prelaze na na druge izvore grejanja koji nisu efikasni, a daleko više zagađuju vazduh.\n„I gradsko rukovodstvo nijednom nije razmislilo o uspostavljanju sistema naplate daljinskog grejanja koji bi bio efikasan i prihvatljiv za što veći broj korisnika, već su samo gledali kako da od ionako socijalno i ekonomski ugroženih ljudi uzmu još para pa makar i kroz naduvane i neopravdano visoke račune za grejanje. I kao posledica takvog ponašanja došli smo u situaciju da je vazduh u Nišu skoro čak pet puta zagađeniji u odnosu na maksimalno dozvoljne koncentracije čestica i teških metala“, rekao je Miodrag Miodrag Stanković, predsednik Gradskog odbora DS u Nišu. „I pored upozorenja stručnjaka da udisanje ovih čestica dovodi do razvoja kliničke slike opstruktivne bolesti pluća, gradsko rukovodstvo se nije potrudilo ni da blagovremeno angažuje stručnu organizaciju za merenje koncentracije ovih čestica već se oslanja na rezultate Republičkih institucija. I ćute dok čelnici Republičkih institucija „kritikuju“ Nišlije što su izabrali da žive u Nišu a ne na Zlatiboru“.\nOn je istakao da građani Niša žele da normalno žive u tom gradu, da udišu svež i čist vazduh, kao i to da se greju po razumnim cenama koje su u skladu sa platam i penzijama.\n„Predlažemo da se ranije krene sa raspustom dece školskog uzrasta, kao I da se zaposleni sa hroničnim bolestima osobode radnih obaveza dok traje ovakvo zagađenje vazduha. Da se uvede besplatan gradski prevoz, kako bi što veći broj građana umesto svojih automobila koristili gradski prevoz. Da se računi za grejanje umanje I da se uspostavi sistem naplate daljinskog grejanja koji bi bio ekonomski prihvatljiv za građane“, poručio je Miodrag Stanković.\ndemokratska stranka niš Miodrag Stanković Vazduh u Nišu\nMiodrag Stanković: Organizovanje bakljada još jedan način zaplašivanja naroda i gušenja njegovih demokratskih sloboda\nMiodrag Stanković uputio otvoreno pismo premijerki i gradonačelniku povodom sve većeg otpuštanja radnika u Nišu\nMiodrag Stanković: Nadležni u gradu i državi da spreče masovna otpuštanja u firmi Tesil!\nMiodrag Stanković pozvao građane da mu ukažu na svoje probleme


August 2019 - Page 3 of 5 - Sportske vesti\nSouth Media\t19/08/2019\nUpravni odbor Fudbalskog kluba Radnički odlučio je danas da sporazumno raskine ugovor o saradnji sa stručnim štabom na čelu sa Simom Krunićem. U saopštenju kluba se navodi da rukovodstvo vicešampiona Srbije nije zadovoljno onim što je prikazano u dosadašnjem delu\nPirotski beli ispustili pobedu protiv Zlatibora (VIDEO)\nSouth Media\t18/08/2019\nU 4. kolu Prve lige Srbije fudbaleri Radničkog iz Pirota i Zlatibora odigrali su nerešeno 1:1(1:0) na Gradskom stadionu u Pirotu. Iako je domaći tim stvorio znatno više priliki, vodio je većim delom susreta, promašio i penal ipak je na\nMali fudbaleri iz Niške Banje posetili su ovog vikenda Kraljevo, Matarušku Banju i Žiču. Reč je o tradicionalnom jednodnevnom izletu koji Fudbalski klub „Niška Banja“ redovno, iz godine u godinu, organizuje još od svog osnivanja, a kojim je do sada\nFudbalerke Mašinca pobedom su otvorile novu sezonu. Na stadionu na Delijskom Visu savladale su ekipu Radničkog iz Kragujevca rezultatom 2:0(0:0). Za razliku od prethodne sezone Radnički je dosta pojačao ekipu, dok su Nišlijke u novo prvenstvo ušle sa podmlađenim sastavom,\nUređen još jedan košarkaški teren u gradu (VIDEO)\nSouth Media\t17/08/2019\nZahvaljujući inicijativi mladih Pantelejaca, ali i podršci Grada i prijatelja -još jedan sportski teren stavljen je u funkciju. Košarkaški teren na Somborskom bulevaru zasijao je punim sjajem na radost iskrenih zaljubljenika u sport i rekreaciju. Svečano otvaranje upriličeno je skromno\nAleksa Ćirić ušao u glavni žreb ITF turnira u Mađarskoj\nSouth Media\t13/08/2019\nBelopalančki teniser, član TK “Niketa Remezijanski”, Aleksa Ćirić, uspešno je prošao kvalifikacije na turniru iz kategorije ITF World Tennis Tour, “M15 Baja” u Mađarskoj, pobedivši u 2. kolu Kris Krawcewicza iz Austrije rezultatom 2:0, po setovima 7:6 (3), 6:4 čime\nTokom vikenda je u Skoplju završen Neotel Open 2019 za teniserke do 16 godina. Radi se o međunarodnom teniskom turniru iz serije Tennis Europe. Turnir je protekao u znaku teniserke Teniske akademije Živković (TAŽ) Anje Stanković. Anja je u polufinalu\nDragan Panajotović\t13/08/2019\n10. avgust 2019. i prijateljska košarkaška utakmica reprezentacije Srbije i Litvanije u Beogradu ostaće nezaboravna uspomena deci koja su bila specijalni gosti našeg nacionalnog tima, mališanima koji treniraju u niškom KK Marinosu. UNICEF je odabrao najmlađe polaznike škole košarke KK\nZvanično je spuštena zavesa na Evropsko prvenstvo u boksu za omladince, koje je održano od 02. do 12.08.2019.god. u Tbilisiju, glavnom gradu Gruzije. Najveći uspeh i prvo mesto u ekipnom plasmanu zauzela je reprezentacija Engleske. Reprezentaciju Srbije predstavljalo je 8\nKristina Krstić\t12/08/2019\nU odnosu na prošlogodišnji, početak priprema Železničara za ovu sezonu – skroman. Bez pompeznih izjava, bez mnogo novih igrača, bez velikih očekivanja. Prvi trening sa ekipom odradio je novi trener Želje Đorđe Teodorović. Velika mi je čast da sedim ovde


FED će zadržati rekordno niske kamate do kraja 2014.\nAmerička centralna banka - Federalne rezerve (Fed) ponovila je svoje obećanje da će zadržati kamatne stope nepromenjene najmanje do kraja 2014. godine, dajući slabe naznake da bi mogla da ponudi dodatne podsticaje privredi kasnije ove godine.\nFed je zabeležio umereni oporavak ekonomije, kao što je to učinio i u martu, i naveo da je stopa nezaposlenosti opala, ali ostaje povišena na nivou od 8.2 posto.\nZvaničnici Fed-a su rekli da postoji rast inflacije, ali su to u velikoj meri pripisali povećanju troškova energije koji će samo privremeno uticati na rast cena.\nEkonomski uslovi "verovatno garantuju izuzetno niske kamatne stope za savezne fondove barem do kraja 2014.", ističe centralna banka u saopštenju nakon sastanka svog Federalnog odbora za otvoreno tržište (FOMC), koji određuje njenu politiku.\nPredsednik ogranka Fed-a u Richmondu, Jeffrey Lacker, izjasnio se protiv te odluke, rekavši da veruje da kamatne stope treba da budu podignute pre tog vremenskog okvira.\nDok su zvanič ici Fed-a u sredu razmatrali dalju politiku banke, američka vlada je saopštila da su narudžbine za dugotrajne industrijske proizvode pale za 4,2 posto u martu, što je najveći pad otkako je američka privreda strmoglavo usporila početkom 2009. Ti podaci sugerišu da je američka ekonomija izgubila zamah pri kraju prvog tromesečja ove godine.\nAmerički bruto domaći proizvod (BDP) rastao je po godišnjoj stopi od tri odsto u četvrtom kvartalu 2011., ali je usporio na oko 2,5 odsto u prva tri meseca ove godine.


Nemanja Umićević: Uloga i značaj lokalnih samouprava u procesu evrointegracija – UkljucisEU\nNemanja Umićević: Uloga i značaj lokalnih samouprava u procesu evrointegracija\nUtorak, 12 Septembar 2017 / Published in Vijesti\nProcesi društvene transformacije, koja se neminovno odvija na putu jedne države ka njenom punom članstvu u Evropskoj uniji, podrazumijevaju važnu i aktivnu ulogu lokalnih (regionalnih) samouprava te njihovo pozicioniranje kao nezaobilaznih aktera u preuzimanju, prilagođavanju i provođenju evropskih pravnih te političih tekovina i vrijednosti.\nLokalna samouprava, u skladu sa proklamovanim principom supsidijarnosti, definisana je kao najvažniji adresat evropskog zakonodavstva, a time joj je i «nametnuta» važna uloga u procesu prilagođavanja nacionalnog institucionalnog i zakonodavnog okvira sa normativnom praksom Unije. Smatra se da je između 60 i 70 odsto svih evropskih direktiva adresirano upravo na jedinice lokalne samouprave kao aktere koji su zaduženi za njihovu punu implementaciju i ostvarivanje planiranih ciljeva i vrijednosti, koji se njima žele postići. Kao samostalan oblik javne uprave, koji je najbliži građanima, njihovim potrebama i svakodnevnim izazovima, lokalna samouprava je zadužena za regulaciju i vršenje javnih poslova u mnogim društvenim oblastima. Zbog toga ona mora imati i važnu ulogu u procesu evrointegracija, jer od sposobnosti i kapaciteta (administrativnih, materijalnih i personalnih) lokalnih zajednica, u velikoj mjeri, zavisiće uspjeh i vremenski okvir pristupnog procesa.\nPregovaranje o različitim pristupnim poglavljima biće nezamislivo bez koordinacije i saradnje sa lokalnim samoupravama, a samo neka od ključnih poglavlja odnose se na socijalna pitanja, zapošljavanje, zaštitu životne sredine, energetiku, poljoprivredu, ruralni razvoj, zdravlje, održivi razvoj itd. Svi ovi izazovi najefikasnije se rješavaju upravo na nivou lokalnih zajednica za koje su one neposredno i nadležne. Sa druge strane, zanimljivo je primijetiti da je lokalna samouprava veoma važno pitanje te da ga Evropska komisija tretira posebnim poglavljem (Politički kriterijumi – IV) u Upitniku koji je upućen Bosni i Hercegovini. Naime, njime EK želi steći predstavu o strukturi, nadležnostima i stvarnoj uključenosti lokalne samouprave u sistemu donošenja odluka i propisa u zemlji pretendentu za članstvo. Međutim, u ovom momentu, u Bosni i Hercegovini, djeluje dominantno autistična i inertna politička «elita» bez odlučne želje i sposobnosti da se dogovori o ključnim pitanjima međunarodnih integracija, poput Reformske agende ili implementacije Mehanizma koordinacije. U vezi s tim, primjećuje se da je uloga i uticaj jedinica lokalne samouprave u procesu evrontegracija uglavnom marginalizovana i nezapažena.\nSamom Odlukom o sistemu koordinacije procesa evropskih integracija u BiH lokalnim samupravama dodijeljena je sekundarna uloga, jer se kao nosioci integracionog procesa navode državne institucije, entiteti i Brčko Distrikt. Takva situacija je paradoksalna s obzirom da je proces evropskih integracija i njegova svrha poboljšanje kvalitete života građana te izjednačavanja životnog standarda država pretendenata u članstvo sa zemljama i regionima u EU. Na primjeru nedavno usvojenog Zakona o lokalnoj samoupravi Republike Srpske i u sagledavanju njegovih ključnih odredaba, koje se odnose na položaj lokalnih samouprava, djelokrug njihovih poslova, te potencijala međunarodne saradnje, nije primjetan iskorak u davanju širih ovlašćenja lokalnim samoupravama, niti se pominje njihova uloga u predstojećem važnom procesu pregovora sa Evropskom unijom.\nLokalnim samoupravama, novim Zakonom potvrđeno je pravo međusobnog udruživanja, saradnje sa lokalnim zajedicama u BiH te uspostavljanje međunarodnih veza uz nadzor resornog ministarstva Vlade RS. Sa druge strane, republičkim institucijama dato je pravo, da u određenim slučajevima, mogu čak i raspustiti predstavnički organ jedinice lokalne samouprave i time potencijalno ugoziti neke od osnovnih demokratskih principa na kojima je zasnovan koncept lokalne samouprave. Što se tiče aktuelnog Zakona o lokalnoj samoupravi, on u domenu davanja većih ovlaštenja i širenja nadležnosti (poslova) lokalne samouprave nije načinio vidljiv napredak u odnosu na «stari zakon», kojeg je još 2007. godine Direktorat za demokratske institucije Savjeta Evrope ocijenio, u mnogim segmentima, kao korak unazad u implementaciji evropskih standarda i usklađenosti sa Evropskom poveljom o lokalnoj samoupravi. Važnu ulogu u političkom sistemu Republke Srpske lokalna samouprava dobila je u samom Ustavu RS, gdje se jasno definiše da je ona jedan od temelja ustavnog uređenja. Isto tako, Zakon o teritorijalnoj organizaciji RS jasno demonstrira da su lokalne samouprave osnovne jedinice teritorijalnog uređenja Republike, kao jedinstvenog i nedjeljivog teritorija. Ovako značajan pozitivno-pravni tretman lokalne samouprave, ipak nije u stavarnosti operacionalizovan kroz snažnije učešće u odlučivanju o unutrašnjim pitanjima, pa tako ni o važnim međunarodnim integracionim procesima, koji se direktno tiču poslova i nadležnosti lokalnih zajednica. Takođe, kao jedno od pregovaračkih poglavlja koje se u velikoj mjeri odnosi na nadležnosti lokalne samouprave jesu i pitanja u oblasti ljudskih te manjinskih prava. Ovaj Zakon eskplicitno štiti prava tzv. konstitutivnih nacionalnih zajednica i grupa ostalih, dok politička prava drugih manjina, kao štu su npr. rodna prava, nisu predmet njegovog definisanja. To pitanje se prepušta lokalnim samoupravama da daju svoj doprinos u oblasti zaštite ljudskih prava, borbe protiv svih oblika diskriminacije te da, prema Zakonu, «donose programe mjera za postizanje ravnopravnosti polova» (član 18.)\nKada je riječ o potencijalima i stvarnom učešću lokalnih zajednica Republike Srpske u procesu državnog dijaloga i budućih pregovora sa EU, primjetno je da su se same lokalne zajednice angažovale (makar i deklarativno) kroz mehanizam međusobne saradnje u vidu Saveza opština i gradova, putem kojeg se nastoje nametnuti da budu prepoznati kao jedan od ključnih partnera u nacionalnom mehanizmu koordinacije. S tim u vezi donesen je Strateški plan Saveza opština i gradova RS za period 2015. – 2019. godine, u kojem se kroz dva poglavlja stavlja akcenat na važnost učešća i artikulacije interesa lokalnih zajednica kroz Mehanizam koordinacije.\nKao strateške ciljeve, koje će Savez zastupati u procesu pristupanja BiH Evrpskoj uniji, navode posvećenost harmonizaciji zakonodavstva i pripremi zvanične političke platforme koja će lokalnu samoupravu i formalno ukljčiti u nacionalni mehanizam za EU integracije. Od pomoći političkim akterima u BiH mogu biti iskustva Srbije koja se nalazi u fazi otvaranja pojedinih pregovaračkih poglavlja. Naime, tamošnji Savez gradova i opština aktivno djeluje kroz Stalnu konferenciju gradova i opština koja je usmjerena na praćenje svih relevantnih aktivnosti u pregovaračkom procesu, a koje se odnose na lokalne samouprave. U tom smislu, lokalne samouprave u Srbiji rade na osnaživanju kapaciteta za uključivanje i moguće učešće u skriningu i procesu pregovaranja, osposobljavanju lokalnih vlasti i institucija te razvoju mreže lokalnih službenika koji će biti zaduženi za koordinaciju između lokalnih samouprava i nacionalnog pregovaračkog tima.\nMogućnosti povlačenja finansijskih sredstva iz fondova Evropske unije za lokalni i regionalni razvoj, te razmjena iskustava i implementacija evropskih standarda i rješenja su glavni benefiti koji trebaju motivisati lokalne zajednice na jedan proaktivan pristup u samom integracionom procesu. Na primjeru BiH, kroz ovaj kratki pregled, vidljivo je da njihov položaj i uloga, u mnogome, zavise od političke klime u zemlji sa još nedovršenim procesom društvene tranzicije. Stoga su, lokalne zajednice, kao građanima najneposredniji oblici vršenja vlasti, nepravedno zanemarene i stavljene na marginu kada je u pitanju donošenje odluka i participacija u procesu pridruživanja EU. Aktivno učešće u pristupnom procesu znači veći stepen sinhronizacije u usvajanju svih onih standarda i rješenja, koji će doprinijeti društvenom razvoju, a oni će najefikasnije biti implementirani od institucija koje najneposrednije razumiju svakodnevne probleme i potrebe stanovništva. U vezi s tim, ostaje velika zadaća na donosiocima odluka da shvate važnost učešća lokalnih samouprava te njihovog pravilnog pozicioniranja u pregovaračkom procesu. Od stepena i kvaliteta učešća ovih aktera, u velikoj mjeri, zavisiće dinamika stvarnog kretanja i vidljivog napretka koja će BiH voditi ka punoj integraciji sa Evropskom unijom. Da bi se nametnule kao važni akteri i zauzele pripadajuće mjesto i ulogu, lokalne zajednice, u saradnji sa civilnim društvom, trebaju raditi na osnaživanju svijesti o vlastitoj odgovornosti u ovom procesu, izgradnji sopstvenih kapaciteta, te predočiti građanima sve koristi koje pristupni proces i članstvo u EU može da donese.\nNemanja Umićević, politički analitičar\nOvaj tekst je isključiva odgovornost autora/ice, te ne označava nužno i stavove ukljuciseu.org\nČlanak je moguće preuzeti sa stranice: Analize i publikacije\nVijeće ministara BiH razmatra aktivnosti Direkcije za evropske integracije\nZa ulazak u EU 69 posto građana BiH\nDragana Ilibašić: “Rodna ravnopravnost na tržištu rada u Bosni i Hercegovini”


Grupa 11 poklanja svoj album - Rock SvirkeRock Svirke\nGrupa 11 poklanja svoj album\nDrugi studijski album „Težina okova“ šabačkog benda 11 (Eleven), sniman je tokom prošle i ove godine u Headroom studiu i sad je dostupan za besplatno preuzimanje na zvaničnom sajtu grupe: www.elevenmusic.net.\nProducent je Alen Momirović i na njemu se nalazi baš 11 pesama, a specijalni gost na jednoj od njih je Alen Jovanović iz grupe Goblini.\nGrupa 11, alt-grunge-rock orijentacije, postoji od 2008. godine i do kraja naredne završavaju prvi album „A Moment Of Silence“. Svirali su po matičnoj i zemljama regiona, pobedili na Vojvodina Open festivalu, a njihov spot za pesmu „Plovim sad“ odabran je za najbolji u emisiji „Gruvanje“ na TV Vojvodini.\nProšle godine objavili su singl „Neko čudno vreme/Poslednji put“ u izdanju Kulturnog centra Šabac, pa onda i spot za istu pesmu, kao najavu za album „Težina okova“.\nBend je zahvalio niškoj kompaniji Ninet Wireless, koja je omogućila preuzimanje sa sajta, pa sada možemo besplatno da uživamo u njihovoj muzici.


Tramp naredio povlačenje vojske iz Vašingtona – Borba\nRadunović: Samo botoksirani, novi Milo, može spasiti vječnu Crnu Goru\nKnežević: Često nas je Milo sahranjivao, ali smo mi češće vaskrsavali\nMedojević: Vlada Krivokapića poziva tajkune Đukanovića na razgovor!\nNiske temperature za početak sedmice, temperatura i do -15\nMoskva spremna na dijalog sa Vašingtonom\nFejsbuk blokirao nalog generalnog direktora Roskosmosa Dmitrija Rogozina\nAmerički predsjednik Donald Tramp naredio je da 5.000 pripadnika Nacionalne garde, koji su dovedeni u Vašington da bi pomogli u smirivanju protesta zbog smrti Džordža Flojda, počnu da se povlače, navodeći da je prijestonica “pod savršenom kontrolom”, prenio je Glas Amerike.\n“Vratiće se kući, ali mogu da se brzo vrate ovdje ukoliko bude potrebno”, saopštio je američki lider u nedjelju na Tviteru i dodao da se mnogo manje demonstranata pojavilo na protestima u subotu nego što je očekivano”.\nIako Tramp povlači vojnike Nacionalne garde, istaknuti bivši vojni lideri nastavljaju da izražavaju protivljenje prijetnji koju je izrekao prošle nedjelje, da bi mogao da upotrijebi skoro 10.000 vojnika u aktivnoj službi kao pojačanje lokalnoj policiji protiv demonstranata koji protestuju zbog smrti Džordža Flojda.\nProtesti traju već skoro dvije nedjelje, a u nekim situacijama došlo je do nasilnih okršaja demonstranata sa vlastima, međutim, desetine hiljada Amerikanaca u subotu je mirno protestovalo u desetinama američkih gradova zbog policijske zloupotrebe ovlašćenja u odnosu na manjine, uz vrlo malo prijavljenih sukoba sa policijom.\nNa kraju, 1.600 pripadnika 82. vazdušne divizije upućeno je u Vašington, ali nisu aktivirani da smire proteste.\nSekretar za odbranu Mark Esper prošle nedjelje se svojim stavom razišao od Trampa, navodeći da aktivno vojno osoblje treba da se upotrijebi samo kao posljednje sredstvo, da bi se smirili neredi u SAD.\nSekretar za pravosuđe Vilijam Bar izjavio je za emisiju “Face the Nation” TV mreže CBS Njuz da takodje podržava taj stav. Bar je demantovao medijske izveštaje da je Tramp želio da 10.000 vojnika bude u pripravnosti da odgovori na demonstracije.\nBar je izjavio da se prošlog ponedjeljka sastao sa Trampom poslije sukoba u Vašingtonu u noći 31. maja.\n“Pozvan sam da dođem, pitali su me da li bih koordinisao federalne civilne agencije i rečeno mi je da će Sekretarijat za odbranu pružiti svaku podršku koja nam je potrebna da bismo zaštitili federalnu imovinu i osoblje Bijele kuće”, izjavio je Bar.\nOn je rekao da je odluka donijeta da u blizini budu u pripravnosti neki vojnici na redovnoj službi, ali da su se svi složili da bi upotreba vojnika bila posljednje sredstvo i da, sve dok stvari mogu da se kontrolišu na druge načine, tako treba da bude.\n“Sekretar za odbranu i ja smo verovali da imamo adekvatne resurse i da neće biti potrebno da se koriste federalne trupe. Međutim, u slučaju da je bilo potrebno, željeli smo da vojnici budu blizu”, rekao je Bar.\nBar je naglasio da Tramp nikada nije rekao ili nagovijestio da u tom trenutku treba da rasporede vojnike” i da pokušavaju da to izbjegnu.\nVršilac dužnosti sekretara za unutrašnju bezbjednost Čad Vulf odbacio je ideju da je dovođenje aktivnog vojnog osoblja u Vašington bilo “pretjerana reakcija”.\nVulf je izjavio za program “Fox News Sunday” da su američke snage reda i zakona željele da “budu sigurni da imaju sva sredstva na raspolaganju”.\nBivši mornarički admiral Majk Malen, nekadašnji načelnik Združenih generalštaba američke vojske, izrazio je međutim protivljenje upotrebi aktivnog vojnog osoblja za kontrolu demonstracija u Americi.\n“Vojska služi za borbu protiv naših neprijatelja, ne našeg naroda”, izjavio je Malen za Foks Njuz i ocijenio da bi američka vojska mogla da izgubi svoju “vezu sa američkom javnošću” ukoliko se trupe upotrijebe za suzbijanje demonstracija “u trenutku kada takva vrsta sile zaista nije potrebna”.\nPenzionisani general Martin Dempsi, takođe bivši načelnik Združenih generalštaba, izneo je slično mišljenje u programu televizije ABC “This Week”. “Amerika nije bojno polje. Moramo da veoma pazimo kako koristimo svoju vojsku”.\nDempsi je dodao da je američka vojska izgubila svoj ugled kod američke javnosti prije pola vijeka, za vrijeme burnih i često nasilnih protesta protiv Vijetnamskog rata.\n“Trebalo nam je mnogo vremena da popravimo odnose sa američkom javnošću. Taj odnos mora da bude zasnovan na povjerenju”, rekao je Dempsi.\nOtežu dijalog dok krišom preknjižavaju hramove SPC !\nU Budvi: Uhapšen zbog prodaje heroina\nMaduro: Teroristi i kukavice su izveli napad na gasovod na istoku zemlje (VIDEO)


Pitanje kontinuiteta i promena je na Balkanu mnogo složenije nego u Africi. Jedna od posledica liminalnosti našeg prostora je da zbrka ovde nije samo vremenska. Naime, kao i u postkolonijama, 2017. je godina našeg kalendara ali ne i naše istorije. Ona je i prostorna, u Evropi smo, ali čak i sami svakodnevno govorimo da smo van nje. U onostranoj, „pravoj“ ili hiperrealnoj Evropi, uči nas Fuko, moć je kapilarna. Nasuprot tome, u njenim podsaharskim postkolonijama, ukazao je Frederik Kuper, ona je mnogo „više arterijska“, koncentrisana i u društvenom i u prostornom smislu, i potrebna joj je pumpa „da je pogura od trenutka do trenutka i od mesta do mesta“ . Takva moć je totalizujuća i zaokupljena sobom, ona niti „hrani“ društveno tkivo niti pokušava da ga omekša. Oruđe je postkolonijalne države koja nije u stanju da gradi disciplinujuću moć kao fukoovsku „nespektakularnu normalnost, skoro nevidljivu u svakodnevnom životu“ .


10 užasavajućih načina na koje možete postati potpuno paralizovani u sopstvenom telu! - Fokuzz\n10 užasavajućih načina na koje možete postati potpuno paralizovani u sopstvenom telu!\nVećina nas je navikla da ima kontrolu nad svojim telom i uzimamo to zdravo za gotovo. Ali, šta bi se desilo kada bismo nad svojim telom potpuno izgubili kontrolu? Kako biste se osećali da ste svesni, ali da ne možete da se pomerite, komunicirate, pa čak ni da dišete sami?\n10. Periodična paraliza\nOvo je zajednički naziv za grupu genetskih poremećaja koje karakterišu epizode iznenadne paralize mišića. Mišići obolelih tada potpuno omlitave i oni ne mogu da se kreću minutima, a nekada čak i satima. Ove napade mogu izazvati svakodnevni faktori – toplota, hladnoća, vežbanje, hrana s visokim nivoom ugljenih hidrata ili natrijuma.\n9. Paraliza koju izazivaju krpelji\nZa razliku od ostalih bolesti koje izazivaju krpelji, ovu ne izazivaju infektivni organizmi, već neurotoksin koji se nalazi u pljuvački ovog parazita. Žrtva nakon nekoliko dana počinje da oseća slabost, za kojom sledi paraliza, otkazivanje disajnih organa, a nekada čak i smrt.\nJedna od najstrašnijih i najtežih bolesti koje brzo uzimaju maha jeste amiotrofična lateralna skleroza (ALS), poznata i kao "Lu Gerigova bolest". ALS izaziva bespovratan i potpun gubitak kontrole nad čitavim telom za samo nekoliko meseci ili godina, pri čemu na kraju oboleli završe zaključani u sopstvenim telima, užasavajuće svesni svega što se dešava. Najpoznatija žrtva ove bolesti jeste slavni fizičar Stiven Hoking, koji je za više decenija premašio očekivani životni vek obolelih od ALS-a.\n7. Transverzalni mijelitis\nReč je o zapaljenju kičmenog stuba koje može dovesti do potpune paralize za samo nekoliko sati. Zapaljenje može uzrokovati više različitih faktora – infekcije, poremećaji imunog sitema, a u retkim slučajevima čak i određene vakcine. Iako neki pacijenti nakon lečenja mogu da povrate određene telesne funkcije, drugi do kraja života ostaju hendikepirani.\n6. Trovanje kurareom\nKurare je parališući otrov kojim su centralnoamerički i južnoamerički urođenici natapali vrhove strela. Ovaj otrov izaziva potpuno opuštanje skeletnih mišića žrtve, koja ostaje potpuno svesna svog stanja, što znači da nije u stanju da pozove u pomoć. Fatalna doza izaziva smrt zbog otkazivanja respiratornih funkcija za manje od pola sata.\n5. Kvadriplegija u razvijenom stadijumu\nU najgorim slučajevima kvadriplegije (kada su vratni pršljenovi ozbiljno oštećeni), pacijenti su nepokretni, ne mogu da kontrolišu telesne funkcije, pa čak ni da osećaju senzacije sem u određenim delovima glave ili lica. Ovo stanje je najčešće trajno i pacijenti su primorani da se oslanjaju na druge da se brinu o njima. Um je u većini slučajeva netaknut.\n4. Trovanje školjkama koje izaziva paralizu\nOvakvo trovanje nastaje kada pojedine školjke, kao što su ostrige i dagnje, pojedu određene vrste mikroorganizama. Kada ljudi pojedu te školjke, toksini deluju na nervni sistem tako što izazivaju simptome koji variraju od blagog peckanja do potpune paralize. U najtežim slučajevima, žrtva potpuno gubi sposobnost kretanja i disanja za 30 minuta do 12 sati.\nSukcinilholin se svakodnevno bezbedno koristi kao anestetik za vreme operacija. Nažalost, kada se ne upotrebi dovoljna doza ovog sedativa, pacijent ostaje potpuno svestan, a istovremeno paralizovan.\n2. Akinetična nemogućnost govora\nReč je o retkoj posledici oboljenja mozga kao što su šlogovi i tumori na mozgu. Pacijenti su potpuno svesni, ali ne mogu da prave voljne pokrete ni da govore. Iako su nemi i deluju apatično, pacijenti mogu očima da prate pokrete i instrukcije onih koji se o njima brinu. Ovo stanje nastaje zbog oštećenja ili oboljenja frontalnog režnja, zaduženog za donošenje odluka i govor.\n1. Sindrom "zaključanosti"\nKao u najužasnijoj noćnoj mori, ljudi koji boluju od ovog sindroma deluju potpuno komatozno uprkos tome što im kognitivne funkcije ostaju nepromenjene. Zbog oštećenja moždanog stabla oboleli mogu zauvek biti u nemogućnosti da otvore oči i tako ostati zarobljeni u sopstvenom telu.


Naše usluge - TPA Serbia\nPored revizija i pregleda finansijskih izveštaja, kao i posebnih vrsta revizija, TPA Srbija vam nudi stručno znanje u oblasti poslovnog savetovanja. Posebno se izdvaja naše angažovanje na poslovima revizije projekata sprovedenih od strane nevladinih organizacija i kompanija.\nU Srbiji ima sve više nevladinih organizacija i kompanija koje sprovode projekte finansirane od strane domaćih i stranih donatora. U većini slučajeva, donatori zahtevaju da te organizacije i kompanije angažuju nezavisne revizore koji će obaviti reviziju projekta i/ili finansijskih izveštaja same organizacije/kompanije. U tom smislu, revizija projekta podrazumeva da revizor izda mišljenje (ili u nekim slučajevima nalaz činjeničnog stanja) u kojem se navodi da li su sredstva, prilikom sprovođenja projekta, utrošena u skladu sa unapred definisanim pravilima i zahtevima donatora\nTPA poseduje veliko znanje i značajno iskustvo u vršenju revizija projekata finansiranih od strane domaćih i stranih donatora, a naročito od strane EU donatora (npr. kroz IPA fondove, EXCHANGE Program, itd).\nNeki od naših najznačajnijih klijenata iz ove oblasti su:\nForum Ziviler Friedensdienst – ForumZFD\n.A.S.A. International Environmental Services\nFondacija Fond B92\nNaš širok spektar usluga se odnosi na sledeće:\nRevizija projekata (nevladinih organizacija i pravnih lica)\nRevizija za posebne namene i ostale usluge uveravanja


Zavirite u svet akvarijuma u Tokiju /video/ - Sputnjik Srbija\n22:59 25.07.2020 Preuzmite kraći link\nSada svi posetioci mogu posmatrati više od 500 meduza koje se nalaze u specijalnom velikom akvarijumu. Glavni cilj je da se postigne da posetioci uspostave bliske odnose sa životinjama, kao i da se uklone barijere između meduza i ljudi.\n„Ulažemo različite napore u skladu sa koncepcijom ’ako priđete bliže, više će vam se svideti‘. Želimo da naši posetioci budu upoznati i vezani za živa bića i za sam akvarijum“, rekao je Nakamura.\nPored stotina meduza, u akvarijumu „Sumida“ žive i brojna druga morska stvorenja. U okviru akvarijuma postoji i laboratorija za uzgoj životinja. U zoni za razmnožavanje u akvarijumu posetioci mogu da posmatraju kako meduze dolaze na svet.\n„Prateći taj proces ljude može obuzeti osećaj ljubavi ili naklonosti prema životinjama, kao i osećaj jedinstva između posetilaca i zaposlenih u akvarijumu“, ističe Nakamura.


Vozila sa srpskom robom ne mogu na Kosovo bez posebne dozvole - Radio Kontakt Plus\n09:16, 31.05.2020Izvor: Beta. N1, Radio Kontakt Plus\nNa osnovu odluke kosovske vlade, bez posebne dozvole, na Kosovo ne mogu da uđu vozila koja prevoze bilo kakvu srpsku robu, ako na pratećim dokumentima nije naznačeno Republika Kosovo.\nKosovska vlada je na elektronskoj sednici raspravljala o izmenama i dopunama Odluke o reciprocitetu i usvojila niz mera koje podrazumevaju zabranu uvoza proizvoda iz Srbije ako na pratećim dokumentima nije naznačeno Republika Kosovo.\nKako je su objavili kosovski mediji, kosovska vlada je usvojila odluku da u trgovinskim odnosima sa Srbijom budu zabranjeni dokumenti "na kojima nema oznake Republika Kosovo i koji nisu u skladu sa Ustavom Kosova".\nTakođe, vlada je naložila Agenciji za hranu i veterinu da koristi ime i amblem Republike Kosovo na fitosanitarnim i veterinarskim sertifikatima. Prema odluci vlade, preduzeća iz Srbije moraju obezbediti ulaznu dozvolu za svako vozilo sa robom koje ulazi na Kosovo, a zahtev za dozvolu podnosi se Kancelariji za vezu Kosova u Srbiji, dopisom ili imejlom.\nVlada Kosova je 31. marta donela odluku o postepenoj primeni "reciprociteta" kao principa u odnosima sa Srbijom.\nĐurić: Eskalacija rata sa zdravim razumom\n“Večerašnja odluka vlade u Prištini o trgovinskoj blokadi, odnosno novoj potpunoj zabrani za srpsku robu, predstavlja eskalaciju rata sa zdravim razumom koji se mesecima vodi iz Prištine. To je istovremeno atak na evropske vrednosti i materijalnu egzistenciju i Albanaca i Srba”, reakcija je direktora Kancelarije za Kosovo i Metohiju Marka Đurića.\nZatražio je hitne međunarodne sankcije protiv Prištine "zbog ovakvog ilegalnog postupka, protivnog svim domaćim i međunarodnim normama".\n"Srbija ostaje u potpunosti posvećena slobodi protoka robe, ljudi i kapitala, kako na svojoj teritoriji, čiji je Kosovo i Metohija nesumnjivi deo, tako i u regionu", poručuje.\nUveren sam da će politika taksi, blokada i šovinističkih barijera koje pogađaju i obične građane i privredu uskoro postati stvar prošlosti, zaključuje se u Đurićevom saopštenju.\nTagovi: TakseAljbin KurtiMarko ĐurićVlada KosovaReciprocitet\nĐurić: Ukidanje "mera reciprociteta" prvi veliki test za vladu Avdulaha Hotija\nBrnabić: Nova mera Prištine još štetnija od taksi\nRakočević: Period nestabilnosti na Kosovu tek predstoji\nBajden: Pozdravljam nastavak dijaloga, SAD da sarađuju sa EU


OGNjEN NIJE ŽIVOTNO UGROŽEN: Tim specijalista planira da Kuzmića uskoro probudi iz indukovane kome - GraniceDoboja.info\nZDRAVSTVENO stanje košarkaša Crvene Zvezde i reprezentativca Srbije Ognjena Kuzmića (29) i dalje je teško. Od prijema u Urgentni centar Kliničkog centra Srbije, gde je u nedelju po podne prebačen avionom iz Banjaluke, posle teških povreda glave i pluća zadobijenih u saobraćajnoj nesreći, u nedelju ujutru oko pet sati, u Ramićima, na putu Prijedor – Banjaluka, nije bilo ni poboljšanja, niti pogoršanja opšteg zdravstvenog stanja, potvrđeno je danas „Novostima“ u Urgentnom centru.\n– Kuzmić je u teškom opštem zdravstvenom stanju, ali nije životno urgožen – nezvanično nam je rečeno u Urgentnom centru.- On je još u Kliničkom centru u Banjaluci, gde je urađena prva dijagnostika i preduzete mere lečenja, uveden u indukovanu komu zbog velikih bolova izazvanih povredom glave, prelomima kostiju lica, obe vilice i povredama grudnog koša.\n– Urađena je kompletna dijagnostika i preduzimaju se sve mere lečenja predviđene medicinskim protokolima – ispričao nam je nezvanično jedan od lekara UC.\n– Posle početna 24 sata, prvi znaci su ohrabrujući. Od prijema u nedelju o Kuzmiću brine izuzetan lekarski tim u Urgentnom centru, i Zvezda im se i ovom prilikom zahvaljuje na svemu što čine za Ognjena od trenutka kada je primljen u nedelju u bolnicu u teškom stanju.\nPROČITAJTE JOŠ: KUZMIĆ BIO ZA VOLANOM „PORŠEA“: Istraga nesreće u kojoj su povređeni reprezentativac Srbije i njegov prijatelj\n– Zvezda će, shvatajući veliki interes javnosti i brigu svih dobrih ljudi, nastaviti da izveštava o zdravstvenom stanju našeg Ognjena Kuzmića u skladu sa informacijama koje dobijamo od doktora Urgentnog centra. Zato još jednom molimo sve, da poštujući privatnost porodice Kuzmić i težinu situacije u kojoj se nalazi Ognjen, informišu javnost o njegovom zdravstvenom stanju isključivo koristeći klupska saopštenja.\nPRETHODNI POST Previous post: Modriča: Novi pogon i 80 radnih mesta u ALFI\nSLJEDEĆI POST Next post: POD ISTRAGOM – Zanatski centar Doboj nekada živ, a danas … (Video)


RTCG - Radio Televizija Crne Gore - Nacionalni javni servis :: Društvo :: Obuka o ranom upozorenju na nepogode / print=true\nSARADNJA CG I ALBANIJE 10. 04. 2019. 14:06 >> 14:06 0\nObuka o ranom upozorenju na nepogode\nObuka o prognoziranju i sistemu ranog upozorenja od vremenskih nepogoda, održana je u Podgorici od 8. do 10. aprila, a u obuci je učestvovalo oko 25 predstavnika hidrometeoroloških zavoda i institucija iz Crne Gore i Albanije koje se bave pomenutom temom.\nObuka je organizovana u cilju unapređenja kapaciteta za prognoziranje potencijalnih vremenskih nepogoda, a učesnici su tokom trodnevne obuke imali priliku da saznaju više o globalnim i regionalnim modelima numeričkog prognoziranja vremena, savremenim klimatskim promjenama, klimatskim indeksima, funkciji prognostičkih materijala u najavi potencijalnih vremenskih nepogoda, meteoalramu i sl.\nKako se navodi u saopštenju Direktorata za vanredne situacije, pored unapređenja znanja, cilj obuke je i razmjena iskustava i jačanje saradnje između stručnjaka iz dvije zemlje koji se bave ovom oblašću.\n"Krajem prošle godine u okviru projekta za Zavod za hidrometeorologiju i seizmologiju Crne Gore nabavljena je oprema za prognoziranje meteoroloških prilika kojom je unaprijeđen sistem rane najave o potencijalnim događanjima prirodnih nepogoda meteorološkog i hidrološkog porijekla, što omogućava stavljanje sistema zaštite i spašavanja u stanje pripravnosti za pružanje brzog i adekvatnog odgovora" navodi se u saopštenju.\nKako se dodaje, obuka je organizovana u okviru projekta "Nepogode ne poznaju granice", koji ima za cilj jačanje kapaciteta institucija i službi koje se bave zaštitom i spasavanjem za smanjenje rizika od katastrofa, sa akcentom na zaštitu od poplava, kao i informisanje stanovništva o rizicima od poplava.\nDvogodišnji projekat, čija realizacija je počela 17. aprila prethodne godine, sprovodi se u Crnoj Gori i Albaniji, a glavne aktivnosti uključuju nabavku opreme za zaštitu od poplava i prognoziranje hidrometeoroloških prilika, treninge za predstavnike institucija i službi koje se bave zaštitom i spasavanjem i upravljanjem u slučajevima vanrednih situacija, prekogranične pokazne vježbe, ažuriranje baze podataka poplava u regionu Skadarskog jezera, seminar o modelima dobre prakse kada je u pitanju zaštita od poplava i kampanju informisanja stanovništva o rizicima od poplava, preventivnim mjerama i aktivnostima zaštite i spasavanja, itd.\nRealizuje ga FORS Montenegro u partnerstvu sa Direktoratom za vanredne situacije Ministarstva unutrašnjih poslova Crne Gore i Prefekturom Skadar iz Albanije. Projekat finansira Evropska unija u okviru Programa prekogranične saradnje Crna Gora – Albanija 2014-2020.


Investitor koji će graditi u Nišu nije kompanija porodice Karić | Novine Toronto\nInvestitor koji će graditi u Nišu nije kompanija porodice Karić\nGradonačelnica Niša Dragana Sotirovski odbacila je navode da je "tajanstveni" investitor, čiji je dolazak najavila, zapravo kompanija porodice Karić.\n"Taj investitor nema nikakve veze sa njihovom kompanijom. To je kompanija koju je nama preporučila jedna druga kompanija koja već godinama posluje u Nišu. Ukoliko Karić zaista dolazi u Niš radujem se tome, posmatrajući šta gradi u Beogrdu i Belorusiji", rekla je Sotirovski novinarima.\nOna je dolazak investitora koji će graditi velelepne višespratnice i ogromne komplekse na nekoliko lokacija u gradu najavila u maju, ne želeći pri tom da saopšti o kojoj kompaniji je reč, zbog kako je kazala, takvog zahteva rukovodstva te kompanije.\nIzjava gradonačelnice Niša o dolasku investitora koji će graditi velike stambene komplekse postala je ovih dana izuzetno aktuelna pošto je pri kraju procedura za izmenu Generalnog urbanističkog plana koja treba da omogući da na 33 lokacije u gradu budu izgradjeni soliteri sa 15 spratova, dok će se u ostalim delovima grada i dalje moći da grade zgrade sa maksimalno sedam etaža.\nPredstavnici opozicionih stranaka u Nišu isticali su proteklih da se Generalni plan menja kako bi se izašlo u susret pojedinim investitorima, na štetu stanovnika Niša.\nPredsednica Gradskog odbora Stranke slobode i pravde (SSP) Jelena Milošević je istakla da je nedopustivo da se na području opštine Palilula predvidja gradnja solitera na čak 25 lokacija, iako taj deo grada nema atmosfersku kanalizaciju i tri puta je bio plavljen za samo 45 dana.\nPredsednik Gradskog odbora Narodne stranke u Nišu Djordje Stanković istakao je da Generalni urbanistički plan predvidja izgradnju višespratnica na velikom broju lokacija u gradu, iako ni za sadašnje objekte ne postoji odgovarajuća saobraćajna i komunalna infrastruktura.\nPrema rečima predstavnika Srpskog pokreta Dveri kompanija porodice Karić samo čeka usvajanje izmene Generalnog urbanističkog plana da počne da gradi kompleks "Tesla park" na prostoru nekadašnje ciglane i romskog naselja Crvena zvezda.\nPredstavnici nevladinih organizacija i opozicionih stranaka zahtevaju da se izmene Generalnog urbanističkog plana odbace, jer kako su istakli, grad nema odgovarajuću saobraćajnu i komunalnu infrastrukturu ni za postojeća naselja, a kamoli za komplekse sa soliterima od 15 spratova.\nGradonačelnica Niša je ovih dana istakla da će deo primedbi nevladinih organizacija i stranaka biti prihvaćen, dodajući da "stručnjacima nije bitno da li predlog dolazi od vladajuće stranke ili opozicije".\n"Struka gleda ono što je u interesu struke, a mi gledamo ono što je u interesu gradjana. Zakon koji je ograničavao gradnju zgrada na šest spratova ne važi već deset godina. Za to vreme Beograd i Novi Sad su podigli mnogo višespratnica, a mi smo ostali na šest spratova", rekla je Sotirovski.\nPrema njenim rečima, gradjani Niša ne moraju da strepe da će jednoga jutra ispred svoga prozora videti višespratnicu, pošto je u planu da se takvi objekti grade u "obodnim" opštinama, a ne u centralnoj gradskoj opštini Medijana.


Internacionalnom univerzitetu u Goraždu zabranjen upis brucoša\nMinistarstvo obrazovanja BPK izdalo rješenje\nMinistarstvo za obrazovanje, mlade, nauku, kulturu i sport BPK Goražde izdalo je rješenje kojim se Internacionalnom univerzitetu u Goraždu zabranjuje upis studenata u prvu godinu studija te nalaže da u roku od godinu otkloni nepravilnosti i nedostatke u radu četiri fakulteta na ovoj visokoobrazovnoj instituciji.\n- Studenti koji su sada na prvoj i drugoj godini mogu da prijeđu na drugu i treću, ali je u ovom roku od godinu zabranjen upis studenata na prvu godinu na svim fakultetima Internacionalnog univerziteta u Goraždu. Najviše nedostataka i propusta uočeno je na Fakultetu zdravstvenih nauka, odnosno odsjecima medicine, farmacije, sestrinstva i fizioterapije. Evidentni su propusti i na drugim fakultetima u pogledu broja zaposlenih, osiguranja učioničkog i drugog prostora, laboratorija, računarskih učionica, prostora za praktičan rad, bibliotečkog i čitaoničkog prostora, a sve u skladu s odlukom o standardima i normativa za obavljanje djelatnosti visokog obrazovanja na području BPK Goražde - kaže ministar Damir Žuga (Stranka za BiH).\nPrema njegovim riječima, rok od godinu je zakonska obaveza te smatra da je dovoljan i veoma razuman rok za otklanjanje nedostataka.\n- Odgovorno tvrdim da je sad sve do prvih ljudi Internacionalnog univerziteta, a to je da ispoštuju naše rješenje i otklone uočene nedostatke ili ćemo mi biti prinuđeni da postupimo prema zakonu i zabranimo obavljanje djelatnosti kada je riječ o visokom obrazovanju na području našeg kantona – ističe Žuga.\nUniverzitetu je, uz ostalo, naloženo da imenovanje rektora i dekana izvrši u skladu sa zakonom, da formira nastavno-naučna vijeća, uskladi nastavne planove i programe, izvrši promjenu sjedišta Univerziteta...\nPolaganje kamena temeljca za gradnju objekta\nInternacionalni univerzitet u Goraždu počeo je s radom 24. septembra 2014. godine. Trenutno je smješten u prostorima Srednje mješovite škole „Enver Pozderović“, a 27. aprila položen je kamen temeljac za izgradnju novog objekta u centru grada.\nKako je tada najavio Emir Duranović, jedan od osnivača ovoga univerziteta, u izgradnju zgrade sa šest spratova trebalo bi biti uloženo između 2,5 i 3,5 miliona KM. Grubi radovi trebali bi biti okončani do kraja ove godine, a potpuno opremanje Univerziteta do oktobra 2017.\nJoš tada je u izjavi za naš list ministar Žuga najavio izdavanje rješenja o uočenim nedostacima na fakultetima.\n- Neka napišu koji su to nedostaci i mi ćemo ih otkloniti – odgovorio je krajem aprila Duranović.\nReakcije iz Internacionalnog univerziteta na navode iz rješenja Ministarstva za sada nema, a ministar Žuga najavljuje da će do kraja juna Vladi i Skupštini BPK biti upućene i izmjene i dopune Zakona o visokom obrazovanju BPK, kojima će biti pooštreni kriteriji u ovoj oblasti.\nInternacionalni univerzitet u Goraždu pred početak nove studijske godine objavio je konkurs za upis na Fakultete društvenih, tehničkih, zdravstvenih i edukacijskih nauka (psihologija i turski jezik i književnost). Nastavu na Univerzitetu u prethodnoj godini pohađalo je oko 180 studenata, dok je u studijskoj 2016./17. godini bio planiran upis oko 400 studenata.


Počeli radovi na putu Lukavica – Pale | Palelive.com\nPočetna Novosti Aktuelnosti Počeli radovi na putu Lukavica – Pale\nPočeli radovi na putu Lukavica – Pale\nNa magistralnom putu Lukavica – Pale danas je počelo asfaltiranje habajućeg sloja dionice duge 15,7 kilometara, a radovi će koštati 4,7 miliona KM, rekao je Srni rukovodilac građenja Ranko Alempić. On je naveo da bi radovi na putu Pavlovac – Zagoni – Jasik, koje izvodi bijeljinsko preduzeće ”Tereks inžinjering”, trebalo da budu završeni u roku od 45 dana.\n”Ovaj posao trebalo je da bude završen prošle godine, ali smo morali sačekati aneks ugovora i uslove optimalne za rad”, pojasnio je Alempić.\nU vrijeme izvođenja radova saobraćaj na ovoj dionici odvijaće se naizmjenično jednom trakom, bez dužeg zadržavanja automobila.\nPut Lukavica – Zagoni – Jasik – Pale otvoren je sredinom prošle godine, a za njegovu izgradnju Vlada Republike Srpske izdvojila je 14 miliona KM, od čega 10 miliona KM iz Razvojnog programa, a četiri miliona KM iz Direkcije za puteve RS.\nU izgradnju ovog regionalnog puta ugrađeno je 400 000 metara kubnih iskopa, 100 000 metara kubnih nasipa i oko 40 000 asfalta.\nOve godine očekuje se da bude završena i rekonstrukcija puta od Jasika do Trijangle u dužini od oko četiri kilometra za šta je, prema procjenama, potrebno oko 2,5 miliona KM.\nPrethodni članakFilozofski fakultet: Diplome za 107 studenata i 15 magistara\nNaredni članakPromovisana knjiga Genocid nad istinom autora Ratka Škrbića


MMF SA VUČIĆEM U BEOGRADU: Zadovoljni naplatom poreza, ništa od povećanja plata i penzija! | Vestinet.rs\nPočetna TEMA DANA\tMMF SA VUČIĆEM U BEOGRADU: Zadovoljni naplatom poreza, ništa od povećanja plata i penzija!\nMMF SA VUČIĆEM U BEOGRADU: Zadovoljni naplatom poreza, ništa od povećanja plata i penzija!\nPredstavnici Međunarodnog monetarnog fonda, koji borave u Beogradu u okviru šeste revizije sporazuma sa Srbijom, pohvalili su danas u razgovoru sa premijerom Aleksandrom Vučićem dobre rezulate koje je Srbija postigla i stanje u srpskom budžetu po pitanju boljih prihoda, bolje naplate poreza i manjih rashoda.\nVučić i predstavnici MMF razgovarali su o aktuelnim temama u vezi sa aranžmanom MMF, a istaknuto je da je Srbija i dalje na dobrom putu stabilnih makroekonomskih i fiskalnih pokazatelja.\nPredstavnici misije MMF naglasili su da je Srbija ostvarila napredak u restrukturiranju EPS i Srbijagasa.\nPremijer i predstavnici MMF nisu se saglasili oko nivoa povećanja plata i penzija, a planirano je da razgovori budu nastavljeni u narednih desetak dana, tokom boravka misije MMF u Beogradu.\nSrbija je sa MMF zaključila aranžman iz predostrožnosti u februaru 2015. godine, vredan oko 1,2 milijarde evra, navodi se u saopštenju Vlade. (FoNet)\nRazgovori o platama i penzijama se nastavljaju\nPredsednik Vlade Srbije Aleksandar Vučić i predstavnici misije Međunarodnog monetarnog fonda (MMF) nisu se danas saglasili oko nivoa povećanja plata i penzija, ali je planirano da razgovori o tome budu nastavljeni u narednih desetak dana, saopštila je kancelarija za saradnju sa medijima.\nPredstavnmici MMF pohvalili su u razgovoru sa premijerom dobre rezultate koje je Srbija postigla i stanje u srpskom budžetu po pitanju boljih prihoda, bolje naplate poreza i manjih rashoda.\nTokom sastanka istaknuto je da je Srbija i dalje na dobrom putu stabilnih makroekonomskih i fiskalnih pokazatelja. Predstavnici misije MMF-a naglasili su da je Srbija ostvarila napredak u restrukturiranju EPS-a i Srbijagasa.\nVučih je sa predstavnicima MMF, koji borave u Beogradu u okviru šeste revizije sporazuma sa Srbijom, razgovarao o aktuelnim temama u vezi sa aranžmanom MMF-a, navodi se u saopštenju.\nSrbija je sa MMF-om zaključila standby aranžman iz predostrožnosti u februaru 2015. godine, vredan oko milijardu i 200 miliona evra.\nVučić:Srbija želi čvršće veze sa afričkim zemljama\nPredsednik Vlade Srbije Aleksandar Vučić primio je danas potpredsednicu vlade i ministarku za međunarodne odnose i saradnju Republike Namibije Netumbu Nandi-Ndaitve i tom prilikom rekao da Srbija želi da sa afričkim zemljama ima čvršće veze, pre svega u oblasti ekonomije.\nIzrazivši zadovoljstvo zbog posete namibijske delegacije, premijer je konstatovao da, iako su politički odnosi dveju zemalja dobri, ne prati ih odgovarajući nivo privredne saradnje i trgovinske razmene.\nOn je predložio da se uspostavi saradnja privrednih komora Srbije i Namibije, kako bi privrednici imali više mogućnosti za kontakte i razmenu informacija.\nPremijer Vučić je naglasio da bi za jačanje ekonomske saradnje od najveće koristi bilo i završiti proceduru potpisivanja međudržavnog sporazuma o izbegavanju dvostrukog oporezivanja, kao i sporazuma o podsticaju i zaštiti investicija.\nSrpski premijer je zahvalio potpredsednici Vlade Namibije na principijelnom stavu o nepriznavanju jednostrano proglašene nezavisnosti Kosova, kao i na glasu protiv članstva Kosova u UNESKO.\nPotpredsednica vlade i ministarka za međunarodne odnose i saradnju Namibije Nandi-Ndaitve istakla je da njena zemlja ceni prijateljstvo i dobre odnose koje ima sa Srbijom, kao i da namibijska vlada nastavlja da podržava postizanje rešenja za Kosovo kroz dijalog Beograda i Prištine.\nOna je takođe pozvala srpske privrednike da pokažu veće interesovanje za kontakte sa kolegama iz Namibije i povećaju ekonomsku saradnju, posebno u oblastima pol?oprivrede, rudarstva i izgradnje infrastrukturnih projekata, kao i za uspostavl?anje proizvodnih kapaciteta u Namibiji.\nNamibijska zvaničnica najavila je posetu predsednika Hagea Gejngoba Srbiji, jer je želja Namibije da uspostavi čvrste partnerske odnose sa Srbijom, saopšteno je iz Vlade Srbije.\nSKOT I VUČIĆ: Za Srbiju, Evropa nema alternativu!\nPutin dolazi u Srbiju sa 20 strateških sporazuma sa Srbijom!\nSajt “Global fire power” donosi listu najjačih armija sveta: Ko je najsnažniji u regionu?\n„Osećam u svom telu i svojoj krvi sramotu koju ste učinili Srbima“\nSRPSKA VEROVANJA O ZMIJAMA: Evo šta će vam se desiti ako ubijete zmiju!\nKAKVA ŠAMARČINA ZAPADU! EGIPĆANI ZAVRNULI FRANCUZE: Preprodali „mistrale“ Rusiji za dolar!?\nTihi ubica: U školama i vrtićima širom Srbije uskoro detektori za SMRTONOSNI GAS\nNaučnik NASA izneo zabrinjavajuće tvrdnje: Sunce ulazi u minimum, Zemlju čeka velika hladnoća\nPosledice katastrofalnih POŽARA: Stanovnicima Kalifornije preti tiha smrt – VIDEO\nAmerički Divlji zapad je bio potpuno drugačiji od predstave koju imamo o njemu iz vesterna\nDnevni horoskop za subotu, 17. novembar 2018. godine


Bertomeu zove Francuze, 'visi' šampion ABA lige? - Sportske.net\nBertomeu zove Francuze, 'visi' šampion ABA lige?\nUkoliko neko od predstavnika francuske košarkaške lige prihvati ponudu Evrolige i prikloni se novoformiranom formatu ovog takmičenja šampion ABA lige mogao bi da ostane bez mesta u eliti.\nRuski ambasador zahvalio "Delijama"Kvinsijeva draga zagolicala maštu "Delija"Simonović: ''Zvezda raste!''Partizan nema nameru da smenjuje trenera!Još ima nade za Vilsona, Cvetković spreman za Olimpiju!\nNakon što su čelnici Evrolige doneli odluku o reorganizaciji elitnog takmičenja i pravljenju "privatne lige" od 16 klubova sve se češće spekuliše o sudbini klubova koji se takmiče u ABA ligi.\nZa sada je izvesno to da je 11 mesta u novom formatu Evrolige već zauzeto za klubove sa "A" licencama, dok će po jedno mesto pripasti šampionu Bundeslige, prvaku Evrokupa i pobedniku kvalifikacija.\nPretposlednje mesto u evropskoj eliti najverovatnije će pripasti nekom od bogatih ruskih klubova, a već sada je izvesno da šampionu ABA lige nije zagarantovano učešće u Evroligi.\nKako trenutno stoje stvari, Đordi Bertomeu i njegovi saradnici žele da "vrbuju" jedan od francuskih klubova i ukoliko se to dogodi šampion ABA lige ostao bi bez direktnog plasmana u Evroligi.\nFrancuski košarkaški savez i tamošnji klubovi trenutno su nešto naklonjeniji FIBA i njenom konceptu Lige šampiona, premda bi bogata finansijska ponuda Evrolige mogla da utiče na promenu kursa francuskih klubova.\nRecimo i to da je jedan od aduta FIBA bio Panatinaikos koji godinama unazad ima loše odnose sa čelnicima Evrolige, ali je grčki klub u ponedeljak parafirao dugovor sa Đordijem Bertomeuom i pristao da nastupa u novom formatu elitnog košarkaškog takmičenja.\nKakva sudbina čeka šampiona ABA lige verovatno nećemo znati još neko vreme ali je izvesno da se klubovi iz regiona ništa ne pitaju niti o bilo čemu odlučuju što je poražavajuća istina.


Kina je oštro kritikovala Vašington zbog povlačenja iz Sporazuma o otvorenom nebu sa Rusijom, rekavši da je taj potez ugrozio vojno poverenje i transparentnost i omeo buduće pokušaje kontrole naoružanja.\nSporazum, čiji potpisnik nije Kina, omogućava da više od 30 država obavlja nenaoružane, posmatračke letove preko teritorija druge zemlje. Potpisan je pre 18 godina u cilju promovisanja poverenja i sprečavanja sukoba.\nSjedinjene Američke Države (SAD) su se 22. novembra i formalno su povukle iz Sporazuma.\n"Ovaj američki potez podriva međusobno vojno poverenje i transparentnost među relevantnim zemljama, a imaće i negativan uticaj na međunarodnu kontrolu naoružanja i proces razoružanja", rekao je portparol kineskog ministarstva spoljnih poslova Džao Liđijen na konferenciji za novinare.\nPovlačenje SAD iz Sporazuma je 22. novembra osudila i Rusija čije je Ministarstvo spoljnih poslova saopštilo da će "zahtevati čvrste garancije od preostalih potpisnika tog akta da se u potpunosti pridržavaju svojih obaveza".\n"Sada se mnogi na Zapadu pitaju kakva će biti reakcija Rusije. Odgovor je jednostavan. U više navrata smo isticali da su nam otvorene sve mogućnosti", navodi se u saopštenju ruskog ministarstva od 22. novembra.\nRusija osudila američko povlačenje iz Sporazuma o otvorenom nebu\nVašington je više puta optuživao Rusiju za kršenje Sporazuma, a državni sekretar u adimistraciji aktuelnog predsednika Donalda Trampa (Trump), Majk (Mike) Pompeo je 21. maja najavio američku nameru da se povuče i dao šestomesečno obaveštenje za još 34 zemlje potpisnice ugovora.


Juncker: “Ako EU propadne, biće novog rata na Balkanu” – Haber.ba\nJuncker: “Ako EU propadne, biće novog rata na Balkanu”\nPredsjednik Evropske komisije Jean-Claude Juncker upozorio je Sjedinjene Američke Države na opasnost od rata na Balkanu, ukoliko se Evropska unija “uruši”.\nŽan Klod Junker - Nezavisne.com\nJuncker je rekao da je bio “iznerviran i iznenađen” entuzijazmom Donalda Trumpa zbog izlaska Britanije iz EU, zbog čega je upozorio Amerikance na posljedice takvog ponašanja, piše “B92“…\nŠef EK smatra da je Trumpovo ponašanje pokazalo da on ne razumije komplikovanu historiju Evrope i kaže da je njegovog potpredsjednika “jasno upozorio da Washington ne bi smio da ohrabruje druge zemlje da imitiraju Brexit”.\n“Rekao sam potpredsjedniku Pensu – ‘Nemojte to da pričate, ne pozivajte druge da izađu, jer ako Evropska unija propadne, imaćete novi rat na Zapadnom Balkanu”, rekao je Juncker.\n“Ako ih ostavimo same, Bosnu i Hercegovinu, Makedoniju, Albaniju, sve te zemlje, imaćemo opet rat”, rekao je Juncker.\nTeme:Balkan, EU, Jean-Claude Juncker, rat, SAD


Uslovi korišćenja | BRIV\nPažnja: molimo vas da pažljivo pročitate uslove korišćenja pre upotrebe internet sajta ili aplikacije BRIV Consulting d.o.o. Korišćenjem našeg internet sajta ili aplikacije potvrđujete da ste pročitali, razumeli i prihvatili ove uslove korišćenja (u daljem tekstu: Uslovi). BRIV Consulting d.o.o Beograd zadržava pravo da u bilo kom trenutku izmeni Uslove unošenjem izmena u ovaj tekst. Predlažemo da s vremena na vreme posetite ovu internet stranicu i proverite da li su se Uslovi možda promenili od vaše poslednje posete.\nSadržaji objavljeni na internet sajtu ili aplikaciji BRIV Consulting d.o.o, vlasništvo su BRIV Consulting d.o.o Beograd i mogu se upotrebljavati samo u nekomercijalne svrhe, pri čemu se moraju poštovati i sva navedena upozorenja o autorskim pravima. Nije dozvoljeno menjati sadržaj ovog sajta niti aplikacije ni na koji način, niti ga reprodukovati ili javno prikazivati, izvoditi, distribuirati ili na drugi način koristiti u javne ili komercijalne svrhe. Ukoliko želite da koristite sadržaje objavljene na ovom internet sajtu ili aplikaciji u druge svrhe od ovde navedenih potrebno je da nas kontaktirate radi dobijanja dozvole.


SB UN bez saglasnosti o istrazi o trgovini organima\n08. Dec 2021. 09:42\nČlanice Saveta bezbednosti Ujedinjenih nacija večeras su se saglasile da je potrebna istraga o navodima iz izveštaja Dika Martija o nehumanom postupanju prema ljudima i trgovini ljudskim organima na Kosovu, ali ne i u vezi s tim ko treba da vodi tu istragu.\nNa specijalnoj sednici posvećenoj najnovijem tromesečnom izveštaju generalnog sekretara UN o stanju na Kosovu, svi učesnici su se dotakli pitanja pokretanja nezavisne međunarodne istrage u navodima o trgovini ljudskim organima.\nŠef UNMIK-a Lamberto Zanijer rekao je da je važno da optužbe iz rezolucije Saveta Evrope o trgovini ljudskim organima i drugim zločinima na Kosovu budu što pre nepristrasno i temeljno istražene. On je podsetio da je Euleks saopštila da je sposoban za tu istragu i da će Unmik sarađivati u istrazi, ne navodeći ko bi trebalo da vodi istragu.\nMinistar spoljnih poslova Srbije Vuk Jeremić pozvao je SB UN da odlučno podrži istragu o trgovini organima kosovskih Srba i zatražio punu istinu o tome šta se događalo na Kosovu tokom sukoba 1999. "Nećemo odustati ili se povući sve dok puna istina o tome šta se događalo ne bude otkrivena.\nTo je naša obaveza prema svim žrtvama tog strašnog i nečovečnog čina i njihovim porodicama. Mi ih nećemo izneveriti", rekao je Jeremić.\nMinistar inostranih poslova Kosova Enver Hodžaj pohvalio je u obraćanju SB UN ulogu Euleksa i ocenio da je ta misija u stanju da vodi istragu povodom optužbi o trgovini organima. On je posle sednice pred novinarima izjavio da ga čudi to što Srbija, kao zemlja koja teži da bude članica Evropske unije, nema poverenja u Euleks, koji je telo EU.\nPredstavnici SAD, Velike Britanije, Nemačke i Francuske ocenili su da Euleks ima kapacitete za takvu istragu, dok su zemlje koje nisu priznale nezavisnost Kosova, na čelu s Rusijom i Kinom, navele da bi istraga trebalo da bude vođena pod mandatom UN.\nPozdravljen početak dijaloga\nGovoreći o situaciji na Kosovu u prethodna tri meseca, Zanijer je rekao da je posle političe krize koja je ishodovala izborom Atifete Jahjaga za predsednicu Kosova omogućena stabilnost koja bi mogla dovesti do napretka u dijalogu Beograda i Prištine.\nOn je pozdravio dolazak šefa pregovaračkog tima Beograda Borislava Stefanovića u Prištinu i osudio nasilje u Prištini koje izbilo tokom protesta zbog njegovog dolaska. Govoreći o političkoj krizi koja je na Kosovu otvorena ostavkom predsednika Fatmira Sejdiua i završena raspisivanjem vanrednih izbora u decembru prošle godine, Hodžaj je ocenio da je Kosovo u toj situaciji položilo značajan ispit iz političke zrelosti.\nHodžaj je kao primer uspešnog uključenja manjinskih zajednica u politički život naveo srpsku zajednicu, navodeći da je prvi put u istoriji Kosova u Vladi jedan Srbin potpredsednik Vlade, a tri su ministra iz srpske zajednice.\nJeremić je ponovio da Srbija neće priznati Kosovo i podsetio da velika većina članica UN i SB poštuje suverenitet i celovitost Srbije. Ambasadori članica SB su pozdravili i početak dijaloga Beograda i Prištine kao načina za rešenje praktičnih pitanja ljudi.


Politika | Page 278\nGRADIŠKI PENZIONERI DOBIĆE POPUST 10% NA LIJEKOVE KOJE PLAĆAJU PO PUNOJ CIJENI\nSUTRA POTPISIVANJE UGOVORA O STIPENDIRANJU GRADIŠKIH STUDENATA\nBIVŠI OFICIR KFOR-a STAO NA STRANU SRBA\npetak, 04 novembar 2011 10:12\nBEOGRAD, 4. NOVEMBRA (SRNA) - Bivši oficir Kfora Kristijan Kaš napustio je misiju i stao na stranu Srba na barikadi u Zupču, izvinivši im se zbog onoga što je radio kao oficir u informativnoj službi međunarodnih snaga na Kosmetu.\n"U vrijeme dok smo bili odgovorni za bezbjednost na Kosovu, odavde je etnički očišćeno oko 250 000 Srba i drugih nealbanaca. Zato, kao bivši oficir Kfora osjećam obavezu da se izvinim", rekao je Kaš za internet izdanje "Večernjih novosti".\nOn je rekao da sada priznaje da je bio naivan kad je 2000. godine došao na ove prostore, uvjeren da je NATO napao Srbiju i doveo svoje vojnike na Kosmet da bi štitio ljudska prava.\n"Naša obaveza po Rezoluciji 1244 i Vojno-tehničkom sporazumu bila je da zaštimo Srbe od odmazde Albanaca, ali smo u tome potpuno omanuli", naglasio je bivši major Kfora iz norveškog kontingenta.\nOn je naveo da je "zahvaljujući friziranoj medijskoj euforiji oko Kosova riješio da se prijavi u norvešku vojsku i postane pripadnik Kfora" te da je zahvaljujući novinarskom obrazovanju i iskustvu dobio čin majora, a da je prije dolaska na teren proveo mnogo vremena učeći o Kosmetu na Norveškom institutu za međunarodne poslove.\n"Moj mentor mi je još tada govorio da je bombardovanje Jugoslavije bila katastrofalna greška i da albanska mafija vodi najveće poslove s narkoticima u Evropi. Ipak, pokazalo se da nisam bio dovoljno spreman za realnost na terenu. Nisam bio svestan da Kfor u stvari ne radi svoj posao. Mi smo bili kukavice, jer smo dozvolili da se OVK pretvori u Zaštitni korpus Kosova i kasnije u Kosovsku policiju. Na taj način su kriminalni elementi dobili legitimni status u kosovskim institucijama", dodao je Kaš.\nKaš je rekao da piše knjigu o svojim iskustvima na Kosmetu i prikrivenom etničkom čišćenju Srba, te da će knjiga biti štampana na norveškom, srpskom i engleskom jeziku.\nJašarević / SARAJEVO STOPIRALO SRPSKI ZAHTJEV ZA INTERPOLOVOM POTJERNICOM\nčetvrtak, 03 novembar 2011 10:21\nBEOGRAD, 3. NOVEMBRA (SRNA) - Srbija je od Interpola i njegove centrale u Lionu još prije devet mjeseci tražila raspisivanje potjernice za vehabijom Mevlidom Jašarevićem, ali je Ministarstvo bezbjednosti BiH zatražilo od centrale Interpola da se taj zahtjev Beograda odbije - pišu "Večernje novosti".\nPozivajući se na više izvora u obavještajno-bezbjednosnim krugovima, list navodi da je u Sarajevu namjera Beograda da ovaj terorista bude zaustavljen okarakterisana kao "još jedan pokušaj hapšenja Bošnjaka, koji nije utemeljen na dokazima".\nSrbija je tada Jašarevića, koji je prije nekoliko dana pucao na Ambasadu SAD u Sarajevu, okarakterisala kao veoma opasnu osobu, člana radikalnog vehabijskog pokreta.\nPosebna pažnja biće posvećena informacijama o tome sa kojim su grupama povezani u Evropi, ali i njihova saradnja sa međunarodnim terorističkim organizacijama.\nPretpostavlja se da je FBI zainteresovan za broj vehabija u Sandžaku, njihovu organizaciju, način djelovanja, povezanost sa drugim vehabijskim centrima van Srbije.\nPosebno je značajno koliko ima radikalnih islamista spremnih da, kao Jašarević, uzmu oružje i pucaju.\nSve ove informacije, kako saznaje list, posjeduju MUP Srbije i srpska tajna služba BIA i spremni su da ih dostave FBI.\nNjih interesuje i hapšenje grupe vehabija u dva navrata u Sandžaku, od kojih se druga, manja grupa, čak obučavala za upravljanje avionima i uspostavljanje saradnje sa istomišljenicima u BiH, Makedoniji, Albaniji, Gruziji i Siriji.\nAgente FBI posebno su interesovali zaplijenjeni diskovi kod vehabija, sa snimcima ubistava američkih vojnika u Avganistanu i Iraku, kao i ruskih vojnika u Čečeniji.\nDžombić / SRPSKA IMA VELIKE ŠTETE OD BiH\nčetvrtak, 03 novembar 2011 10:19\nBANjALUKA, 3. NOVEMBRA (SRNA) - Predsjednik Vlade Republike Srpske Aleksandar Džombić ocijenio je da Srpska ima velike štete od BiH zbog ogromne administrativne strukture na nivou države, koja je apsolutno nepotrebna i koju što prije treba racionalizovati.\n"Budžet zajedničkih institucija rastao je enormno od nekih 330 miliona KM do sadašnjih milijardu i 40 miliona. To što se neracionalno radi u zajedničkim institucijama nije u interesu niti jednog građanina BiH", rekao je Džombić.\nOn je objasnio da je RS predložila da uštede u budžetu zajedničkih institucija budu od 100 miliona do 150 miliona KM, pojasnivši da su predložene uštede na platama od nekih 20 miliona KM, 30 miliona KM na nematerijalnim troškovima, te 50 miliona KM na kapitalnoj potrošnji.\nDžombić je naglasio da zajedničke institucije stvaraju dodatni pritisak kako bi se popustilo njihovim zahtjevima, dodajući da predstavnici zajedničkih institucija "veoma smiješno" prezentuju da će, ako ne bude dogovora u Fiskalnom savjetu BiH, doći do blokade budžeta.\nGovoreći o budžetu RS, premijer Srpske je za "Nezavisne novine" rekao da je on potpuno realno koncipiran, naglasivši da su rađene uštede na mnogim pozicijama i da ne stoje bilo kakve primjedbe o rasipničkom ponašanju.\nDžombić je istakao da Srpska nije prezadužena i da ne postoji bojazan da neće moći vraćati kredite, ponovivši da u ovom trenutku zaduženost iznosi 3,6 milijardi KM, a da je BDP oko 8,3 milijarde KM, što je negdje oko 44 odsto BDP-a.\nKomentarišući probleme u vezi sa "Željeznicama RS", premijer RS je rekao da ovo preduzeće ima šanse. "Od kada sam postao premijer borim se da 'Željeznice RS' ne odu u stečaj i boriću se, ali sve ono što je rađeno u prethodnom periodu išlo je u pravcu stečaja", istakao je Džombić.\nHrvatska - EU - Busek / NOVI MOTO DRŽAVE - "HRABRA ZEMLjA ZA VELIKI USPJEH"\nsreda, 02 novembar 2011 16:44\nZAGREB, 2. NOVEMBRA (SRNA) - Predsjednik Evropskog parlamenta Jirži Busek izjavio je danas u Zagrebu da je Hrvatska "provela fantastične reforme" i da je "bez ikakve rasprave, primjer za cijelu regiju", te predložio da novi moto države bude - "Hrabra zemlja za veliki uspjeh".\n"Vaš sadašnji moto je - `Mala zemlja za veliki odmor`. `Hrabra zemlja za veliki uspjeh` to je vaš novi moto koji sada službeno predlažem", izjavio je Busek na konferenciji za novinare nakon sastanka s premijerkom Jadrankom Kosor.\nOn je naglasio da je Hrvatska učinila tri najvažnija koraka - provela je izuzetno teške reforme, izgradila odlične odnose s EU i proširila saradnju sa zemljama regije.\nKosorova je poručila da će do 1. jula 2013. godine, kada se očekuje ulazak Hrvatske u punopravno članstvo EU, biti nastavljen uporan i predan rad na jačanju privrede i fiskalne odgovornosti.\nOna je istakla da su svi reformski procesi nepovratni, te da se "Hrvatska ulaskom u EU vraća kući, tamo gdje pripada".\nBusek se prijepodne sastao i sa predsjednikom Sabora Lukom Bebićem, kojem je potvrdio da će Evropski parlament 1. decembra sigurno odobriti pristupni ugovor između Hrvatske i EU i čestitao Zagrebu na velikim promjenama ostvarenim od 2009. godine.\nBusek će se sastati i sa hrvatskim predsjednikom Ivom Josipovićem, te potpredsjednicima Josipom Friščićem i Željkom Antunović, kao i predsjednicom Odbora za praćenje pristupnih pregovora Vesnom Pusić i potpredsjedavajućom Zajedničkog parlamentarnog odbora EU i Hrvatske Marijom Pejčinović-Burić.\nPredsjednik Evropskog parlamenta počeo je danas trodnevnu posjetu zapadnom Balkanu. Posjeta Srbiji planirana je za sutra, a BiH u petak, 4. novembra. /kraj/mđ\nDodik - Čubrilović / PODRŠKA MINISTARSTVU NA IZGRADNjI AUTOPUTEVA\nsreda, 02 novembar 2011 16:38\nBANjALUKA, 2. NOVEMBRA /SRNA/ - Predsjednik Republike Srpske /RS/ Milorad Dodik razgovarao je danas sa ministrom saobraćaja i veza RS Nedeljkom Čubrilovićem o aktivnostima na izgradnji autoputeva u Srpskoj i izrazio podršku resornom ministarstvu da sve neophodne pripreme na tom poslu završi u najkraćem vremenu.\nMinistar Čubrilović je predsjednika Dodika upoznao sa razgovorima sa predstavnicima Vlade Republike Hrvatske o izgradnji mosta na rijeci Savi, koji bi spojio autoput Banjaluka – Gradiška sa autoputem kroz Hrvatsku, na kojima je dogovoreno da Javno preduzeće „Autoputevi RS“ preuzme poslove oko odabira izvođača radova, za šta je Srpska obezbijedila finansijske preduslove.\nResorni ministar informisao je Dodika i o situaciji vezanoj za izgradnju pravaca autoputa Banjaluka-Doboj, Doboj-Jakeš, kao i sa završnim aktivnostima na dionici autoputa Banjaluka-Gradiška.\nČubrilović je istakao da će u narednih dvadesetak dana biti završene finalne pripreme za puštanje u promet ove saobraćajnice, saopšteno je iz kabineta predsjednika RS. /kraj/jp\nNEODRŽIVA TRENUTNA ORGANIZACIJA I NADLEŽNOST SUDA BIH\nsreda, 02 novembar 2011 10:34\nBANjALUKA, 2. NOVEMBRA (SRNA) - Trenutna organizacija Suda BiH i njegova nejasno definisana nadležnost za Republiku Srpsku (RS) neodrživa je i zakonom se mora decidno regulisati za koje je slučajeve nadležan ovaj sud, izjavio je savjetnik ministra pravde RS Nikola Kovačević povodom drugog sastanka u okviru strukturalnog dijaloga o reformi pravosuđa koji je zakazan za 10. i 11. novembar u Sarajevu.\n"Imamo nedopustivu sudsku praksu da sudovi u RS i FBiH primjenjuju Krivični zakon bivše SFRJ koji je bio na snazi u vrijeme izvršenja krivičnih djela, a Sud BiH primjenjuje zakon iz 2003. godine. Mora se primjenjivati onaj zakon koji je važio u vrijeme izvršenja krivičnog djela, što znaju i studenti kada polažu krivično pravo", rekao je Kovačević za "Glas Srpske".\nGovoreći o nadležnosti Suda BiH u prvostepenom i u drugostepenom postupku, on je naveo da se mora riješiti pitanje odlučivanja po žalbi na prvostepene presude, jer to ne može da radi Sud BiH.\nKovačević je dodao da prema sadašnjim propisima Sud BiH ima apelaciono vijeće koje je u sastavu tog suda, tako da isti sud donosi odluke i u prvom i drugom stepenu, što je nedopustivo.\nOn je naglasio da će predstavnici RS posebno insistirati na donošenju zakona o Ustavnom sudu BiH, koji sada radi prema pravilima koja je sam donio, a ne na osnovu onih koja su utvrđena zakonom.\nRadmanović / ZAKAZAO KOMPLETAN BEZBJEDNOSNI SISTEM\nSELMAN : RS SPREMNA ZA NASTAVAK STRUKTURALNOG DIJALOGA\nStrana 209 od 295


Američki "Kuper standard" stiže u Sremsku Mitrovicu - Ozon Media\nSremska Mitrovica – Jedan od najvećih svetskih dobavljača delova za automobile, američki „Kuper standard“, otvoriće u Sremskoj Mitrovici fabriku automobilskih zaptivnih sistema u kojoj bi prema najavama, trebalo biti zaposleno oko 500 radnika.\nVlada Republike Srbije podržaće ovu investiciju subvencionisanjem svakog novog radnog mesta.\nU Beogradu su svečano uručeni ugovori između Ministarstva finansija i privrede Vlade Republike Srbije i predstavnika 22 domaće i strane kompanije koje u naredne tri godine planiraju da zaposle blizu 5000 novih radnika i ulože 120 miliona evra u otvaranje fabrika širom Srbije.\nMinistarsvo će sa četiri miliona evra subvencionisati otvaranje novih radnih mesta u mitrovačkom pogonu „Kuper standarda“.\nPrema rečima gradonačelnika Sremske Mitrovice, Branislava Nedimovića lokalna samouprava će u narednih mesec dana konkretizovati detalje realizacije ove važne privredne investicije, a početak proizvodnje je planiran polovinom sledeće godine.\nInače, predstavnici kompanije su naglasili da su u Sremskoj Mitrovici osetili veoma dobru poslovnu atmosferu i da će fabrika u Srbiji omogućiti njihovoj kompaniji da raste i da postane konkurentnija u Evropi u narednih nekoliko godina. Kada se spisku fabrika „Kuper standarda“ doda pogon koji će biti izgrađen u Mitrovici, ta kompanija će zvanično imati proizvodnu mrežu u 20 zemalja širom sveta. „Kuper standard“ trenutno zapošljava 21.000 radnika, tako da je ovo izuzetan projekat ne samo za Mitrovicu već i za celu Srbiju.


OmyaWeb Malteri & fasadni punioci\nMalter ima i dekorativnu i funkcionalnu upotrebu. Da bi se zadovoljili vizuelni zahtevi kupaca, potrebno je da malter sa teksturom sadrži mineralne čestice sa prečnikom u proseku do 7mm i visokim stepenom beline. Da bi se sprečilo oštećenje objekata, potrebno je da malter sprečava prolaz vode i istovremeno omogući isparavanje.\nOstali proizvodi, kao što su osnovni premazi (prajmeri) i punioci, koriste se u pripremi površine zida za postupak koji sledi. Potrebno je da materijal bude otporan na pukotine i dozvoljava glačanje, što olakšava obradu grubih površina.\nOvakvi zahtevi se mogu ostvariti određivanjem adekvatne količine i odnosa finih i krupnih mineralnih čestica.\nPrirodni kalcijum karbonat je mineral koji je idealan za proizvode koji mogu da zadovolje ove posebne zahteve. Nodularni oblik čestica prirodnog kalcijum karbonata omogućava lakšu obradu i primenu, a takođe poboljšava čvrstinu i mehanička svojstva tankog sloja omotača.\nDostupan je širok asortiman proizvoda od praha do granulata sa različitim granulometrijskim sastavom koji pružaju klijentima brojne opcije za odabir idealnih mineralnih filera za svaku primenu. Pored toga, Omya nudi i brojne hemikalije za posebnu primenu, kako bi se obezbedila dodatna vrednost i bolji učinak proizvoda na ovom tržištu.